
	讗专讱 讗驻讬诐 诇爪讚讬拽讬诐 讜诇专砖注讬诐. 讘注讜砖讬谉 驻住讬谉 (注讬专讜讘讬谉 讚祝 讻讘. 讜砖诐) 诪砖诪注 诇专砖注讬诐 诇讛讗讘讬讚诐 诪谉 讛注讜讛''讘 讜讘讞诇拽 (住谞讛讚专讬谉 讚祝 拽讬讗.) 诪砖诪注 诇讟讜讘讛 讜讬''诇 讻砖讗讬谉 住讜驻讜 诇注砖讜转 转砖讜讘讛 讛讜讗 诇专注讛 讗讘诇 讘住讜驻讜 诇注砖讜转 转砖讜讘讛 讛讜讗 诇讟讜讘讛: 讗讬讻讗 讘讬谞讬讬讛讜 讚注讘讚 讙讜讘讛. 讛''谞 讛讜讛 诪爪讬 诇诪讬诪专 讚谞驻诇 讚专讱 讗讞讜专讬讜 讚诇专讘 诇讗 诪讬讞讬讬讘 讗诇讗 讚专讱 驻谞讬讜 讚讗讬讻讗 讛讘诇 讗讬 谞诪讬 讘讘讜专 砖专讞讘讛 讬讜转专 注诇 注讜诪拽讛 讚诇讬讻讗 讛讘诇 讻讚讗诪专讬谞谉 (诇拽诪谉 谞讗:) 讜讞讚讗 谞拽讟: 诇砖诪讜讗诇 讗讙讜讘讛 谞诪讬 诪讬讞讬讬讘. 注''讻 讘谞转拽诇 讘讙讜讘讛 讜谞讞讘讟 讘拽专拽注 讚讗讬 讘谞讞讘讟 讘讙讜讘讛 诪讜讚讛 专讘 讚讞讬讬讘 讻诪讜 讘讗讘谞讜 讜住讻讬谞讜 讜诪砖讗讜 讚讗诪专 (诇注讬诇 讚祝 讙.) 讗讬 讚讗驻拽专讬讛 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专 讜讛讬讬谞讜 诪砖讜诐 讚讞讘讟讛 讚讬讚讬讛 讛讜讗 讜拽砖讛 讚讘谞转拽诇 讘讙讜讘讛 讜谞讞讘讟 讘拽专拽注 诪讜讚讛 砖诪讜讗诇 讚驻讟讜专 讚拽专拽注 注讜诇诐 讛讝讬拽转讜 讻讚诪讜讻讞 诇拽诪谉 (讚祝 谞讙.) 讗诪专 砖诪讜讗诇 讛讬讻讬 讚诪讬 诇讗讞讜专讬讜 讚驻讟讜专 讻讙讜谉 砖谞转拽诇 讘讘讜专 讜谞驻诇 讗讞讜专讬 讛讘讜专 讜讬''诇 讻讙讜谉 讚注讘讚 讙讜讘讛 讛' 讟驻讞讬诐 讜住讘讬讘 讛讙讜讘讛 讞驻专 讘注讜诪拽 讛' 讟驻讞讬诐 讜谞转拽诇 讘讙讜讘讛 讜谞讞讘讟 讘注讜诪拽 讘讜专 讗''谞 讚讜拽讗 讛转诐 讙讘讬 谞驻诇 诪拽讜诇 讛讻专讬讬讛 驻讟专 砖诪讜讗诇 砖拽讜诇 讛讻专讬讬讛 讙专诐 诇讜 诇讬驻讜诇 讜讞讘讟讛 谞诪讬 诇讗 讙专诐 诇讜 诪注砖讬讜 砖谞讞讘讟 讘拽专拽注 砖讞讜抓 诇讘讜专 讜讗讬谉 诇讛拽砖讜转 讚诇讬讞讬讬讘 讘注诇 讛讘讜专 讛讞爪讬 砖注砖讛 讞爪讬 讛转拽诇讛 讜讘讻诇 谞诪讬 诇讬讞讬讬讘 讚讛讗 诪讜拽讬 诇讛 讻专讘讬 谞转谉 讚讻讬 诇讬讻讗 诇讗讬砖转诇讜诪讬 诪讛讗讬 诪砖转诇诐 诪讛讗讬 讬''诇 讚拽住讘专 砖诪讜讗诇 砖讗讬谉 诇讞讬讬讘 讘注诇 讛讘讜专 诇注讜诇诐 讗驻讬' 诇专讘讬 谞转谉 讗诇讗 讻砖注砖讛 讻诇 讛转拽诇讛 讗讝 讬转讞讬讬讘 讘注诇 讛讘讜专 讻砖谞讞讘讟 讜讗驻讬' 谞讞讘讟 讘拽专拽注 注讜诇诐 讗讜 讻砖注砖讛 讛讛讬讝拽 讗注''讙 砖诇讗 注砖讛 讛转拽诇讛 讗讘诇 讘讞爪讬 讛转拽诇讛 诇讗 讬转讞讬讬讘 讘讜专 讻砖谞讞讘讟 讘拽专拽注 注讜诇诐 讜诇驻讬 讝讛 讗转讬 砖驻讬专 讛讗 讚诪砖诪注 诇拽诪谉 (砖诐) 谞转拽诇 讘讗讘谉 讜谞驻诇 诇讘讜专 讚诪讞讬讬讘 讘注诇 讛讗讘谉 讗注''讙 讚讛讗讬 讘讜专 诇讗讜 讗讬讛讜 讻专讬讬讛: 转谞讬 讜讛讚专 诪驻专砖. 驻讬' 转谞讬 讜讛讚专 诪驻专砖 诪讛讬讻讗 谞驻拽讗 诇谉: 讗诐 砖讛转讛 诪注转 诇注转 讜砖讞讟讛 讻砖讬专讛. 讘驻专拽 讗诇讜 讟专讬驻讜转 (讞讜诇讬谉 谞讗: 讜砖诐) 讗讜诪专 注诪讚讛 讗讬谉 爪专讬讻讛 诪注转 诇注转 讘讚讬拽讛 讜讚讗讬 讘注讬 讛诇讻讛 讗驻讬诇讜 讘讚讬拽讛 诇讗 讘注讬 讗讘诇 讻砖砖讛转讛 诪注转 诇注转 讗讬谉 诇讛讜讻讬讞 诪砖诐 讗讬 讘注讬 讘讚讬拽讛 讗讬 诇讗 讜诪转讜讱 讛''讙 诪砖诪注 讚讘注讬 讘讚讬拽讛 砖驻讬专砖 讗谞谉 诇讗 讘拽讬讗讬谞谉 讘讘讚讬拽讛 讜诇讚讬讚谉 讘注讬 讬''讘 讞讚砖:





专砖讘"讗

诪讗讬 讘讬谞讬讬讛讜 讚注讘讚 注讘讚讬讛 讘专砖讜转 讛专讘讬诐 诇专讘 驻讟讜专 讚诇讬讻讗 讛讘诇讗 讜讗讬谞讜 讚讜诪讛 诇讗讘谞讜 讜住讻讬谞讜 砖讛谞讬讞谉 讘专砖讜转 讛专讘讬诐 讜讛驻拽讬专谉 讚诪讞讬讬讘 专讘 诪砖讜诐 讘讜专讜 讜讻讚讗讬转讗 讘专讬砖 驻专拽 讛诪谞讬讞 讗转 讛讻讚 讚砖讗谞讬 讛转诐 砖谞讞讘讟 讘讗讘谉 讜讘住讻讬谉 讜讛转诐 诪讜讚讛 专讘 讜讻讚讗诪专 诇拽诪谉 诪讜讚讛 专讘 讘讘讜专讜 讚诪讞讬讬讘 诪诪讛 谞驻砖讱 讗讬 讘讞讘讟讛 诪讬转 讞讘讟讗 讚讬讚讱 拽讟诇讬讛 讜讛"讛 讛讻讗 讗讬 谞驻讬诇 诪讙讜讘讛讛 讜谞讬砖讜祝 讘讙讜讘讛讛 讙讜驻讬讛 讜诇砖诪讜讗诇 讞讬讬讘 讗驻讬诇讜 谞讬砖讜祝 讘拽专拽注 讜讗注"讙 讚诇讬讻讗 讛讘诇讗 诪砖讜诐 讚讘讜专讜 讚讞驻讜 讜讗"转 诪"砖 诪讛讗 讚转谞谉 谞驻诇 诇驻谞讬讜 诪拽讜诇 讛讻专讬讛 讞讬讬讘 诇讗讞专讬讜 驻讟讜专 讜驻专讬砖 砖诪讜讗诇 讻讙讜谉 砖谞转拽诇 讘讘讜专 讜谞驻诇 诇讗讞讜专讬 讛讘讜专. 讬砖 诇讜诪专 讚砖讗谞讬 讛转诐 讚谞转拽诇 诇讘讜专 诪拽讜诇 讛讻专讬讛 讜诇驻讬' 讗讬谉 讛讘讜专 讙讜专诐 讛转拽诇讛 讗诇讗 讛讻专讬讛. 讜专讬讘"讗 讝"诇 讛讬讛 诪讜讞拽 诪讻讞 拽讜砖讬讗 讝讜 诪砖诐 砖谞转拽诇 讘讘讜专 讗诇讗 砖谞转拽诇 讜谞驻诇 诇讗讞讜专讬 讛讘讜专 讜讗讬谉 爪讜专讱 讜讛讗讬 讚拽讗诪专 讚讘注讘讚 讙讜讘讛 讗讬讻讗 讘讬谞讬讬讛讜 讛"讛 讚讛讜讛 诪爪讬 诇诪讬诪专 讚谞驻诇 诇讗讞讜专讬讜 讗"谞 讘专讞讘讛 讬讜转专 注诇 注讜诪拽讛 讗讬讻讗 讘讬谞讬讬讛讜 讚诇讬讻讗 讛讘诇讗 讗诇讗 讞讚讗 诪讬谞讬讬讛讜 谞拽讟.





诪讛 讘讜专 讻讚讬 诇讛诪讬转 注砖专讛. 讻讘专 讻转讘转讬讛 讘砖诪注转讗 拽诪讬讬转讗 讚诪讻诇转讬谉.





转谞讬 讜讛讚专 诪驻专砖. 讻诇讜诪专 诪驻专砖 诪谞讬谉.





爪专讬讻讬 讚讗讬 转谞讗 讘讜专 讜讻讜'. 讜讗"转 转讬谞讞 诇专讘 讗诇讗 诇砖诪讜讗诇 讚诪讞讬讬讘 诪砖讜诐 讞讘讟讛 诇诪讛 诇讬 诇诪讬转谞讬 讻诇 讛谞讬 讬"诇 讚讗爪讟专讬讱 诇诪诇讗 住驻讜讙讬谉 砖诇 爪诪专.





诪讗讬 讟注诪讗 诇讗讜 诪砖讜诐 讚诇讬转 诇讬讛 讞讘讟讛. 讜拽讗 住诇拽讗 讚注转讗 讚诪拽砖讛 讚讘讞讘讟讛 讗诪专讬谞谉 讗讬谉 讞讘讟讛 诇诪讬转讛 讗讘诇 讬砖 讞讘讟讛 诇谞讬讝拽讬谉 讚讜讚讗讬 讞讘讟 讻诇 讚讛讜 讗讬讻讗 讗讘诇 讘讛讘诇讗 诇讗 砖讬讬讱 讚讘驻讞讜转 诪注砖专讛 讗讬谉 讛讘诇 讻诇诇 讜讗讛讚专 诇讬讛 讜讗祝 讘讛讘诇 讗讜诪专 讻谉 讚讗讬谉 讛讘诇 诇诪讬转讛 讜讬砖 讛讘诇 诇谞讬讝拽讬谉 讻谞"诇 讜讻谉 诪爪讗转讬 诇专"讞 讝"诇 驻讬专讜砖 讝讛 讜诇驻讬 驻讬专讜砖 讝讛 讗驻砖专 诇讜诪专 讚诇讗 诪拽砖讛 讗诇讗 诇专讘 讚讗诪专 讘讜专 诇讗 讞讬讬讘讛 转讜专讛 讗诇讗 诇讛讘诇讜 讜讛诇讻讱 讘驻讞讜转 诪注砖专讛 诇谞讝讬拽讬谉 谞诪讬 诪砖讜诐 讛讘诇讗 讛讜讗 讜诇讬讻讗 讗讘诇 诇砖诪讜讗诇 讗"诇 讚讘注砖专讛 讗讬讻讗 讞讘讟 讜讛讘诇 讜讗驻讬诇讜 诪诇讗 住驻讜讙讬谉 讗讘诇 讘驻讞讜转 讞讘讟 讗讬讻讗 诇谞讬讝拽讬谉 讛讘诇 诇讬讻讗 讜讻讬 讞讬讬讘讛 转讜专讛 讘驻讞讜转 诪注砖专讛 诇谞讬讝拽讬谉 讗讬讻讗 讞讘讟 讜诇讗讜 诪砖讜诐 讛讘诇 讻谞"诇 讗讘诇 专砖"讬 讝"诇 驻讬专砖 讚讛"拽 诇讗讜 诪砖讜诐 讚诇讬转 讘讬讛 讞讘讟 讜讗注"讙 讚讗讬转 讘讬讛 讛讘诇 驻讟讜专 讜拽砖讬讗 诇转专讜讬讬讛讜.





讘讛讗 讚讗拽砖讬谞谉 讘讛讬讜 驻讞讜转讬诐 诪注砖专讛 讚诇转专讜讬讬讛讜 拽讗 诪拽砖讛 拽砖讬讗 诇讬 讚注"讻 诪讛 讚讗拽砖讬谞谉 讘住讜祝 讗"讛 讗诐 讛讜讝拽 讘讜 讞讬讬讘 讛讗 诇讬转 讘讬讛 讛讘诇讗 诇专讘 讘诇讞讜讚 拽砖讬讗 讚讗讬 诇砖诪讜讗诇 讗讬转 诇讬讛 诪讬讛讗 讞讘讟讛 诇谞讬讝拽讬谉 讜讗讬 讗驻砖专 讚诪注讬拽专讗 讗拽砖讬谞谉 诇转专讜讬讬讛讜 讜诇讘住讜祝 诇讗 诪拽砖讛 讗诇讗 诇专讘 讜诇讗 拽讗 诪驻专砖 讜诇驻讬讻讱 谞"诇 诪讛 砖驻讬专砖转讬 讚诇专讘 讘诇讞讜讚 拽讗 诪拽砖讛 讗祝 诪注讬拽专讗 讜讗讞专讬诐 驻讬专砖讜 讗驻讬诇讜 诇驻讬专讜砖 讝讛 砖讗讬谞讜 诪拽砖讛 讗诇讗 诇专讘 讚诇砖诪讜讗诇 讗讬讻讗 诇讗讜拽诪讗 讘专讞讘讛 讬讜转专 注诇 注讜诪拽讛 讚诇讬讻讗 讛讘诇讗 讜诪砖讜诐 讚诇讬讻讗 讞讘讟 诇诪讬转讛 驻讟讜专 诪诪讬转讛 讜讞讬讬讘 讘谞讬讝拽讬谉 讜讗讛讚专 诇讬讛 讘砖注讜诪拽讛 讬讜转专 注诇 专讞讘讛 讜讬砖 讛讘诇 诇谞讬讝拽讬谉 讜讗讬谉 讛讘诇 诇诪讬转讛 讜讗谞讬 转诪讬讛 诇驻讬 驻讬专讜砖诐 砖讛诪拽砖讛 讛讬讛 住讘讜专 讚讘讜专 砖讞讬讬讘讛 转讜专讛 诇讞讘讟讜 讜诇讗 诇讛讘诇讜 讜讛诇讗 讘讜专 住转诐 讗诪专 专讞诪谞讗 讜讗驻讬诇讜 诪诇讗 住驻讜讙讬谉 讘诪砖诪注 讜讻诪讜 砖讗诪专 讛转讜专讛 讛注讬讚讛 注诇 讻诇讬 讞专住 讜讗驻讬诇讜 诪诇讗 讞专讚诇 讻诇讜诪专 讻讚讻转讬讘 住转诐 讻诇 讗砖专 讬驻讜诇 诪讛诐 讗诇 转讜讻讜 讜讻谉 驻讬专砖 专"讞 讝"诇. 讜注讜讚 诇讚讘专讬讜 诇"诇 讚转谞讬 讘诪转谞讬转讬谉 讻诇 讛谞讬 讗讘诇 诇驻讬 诪讛 砖驻讬专砖转讬 讘讛讗 讚讻"注 诪讜讚讜 讚讛转讜专讛 讞讬讬讘讛 讗驻讬诇讜 注诇 讛讘诇讜 讛讬讻讗 讚讗讬转讬讛 谞讬讞讗 讜讬砖 诇讬 诇转专抓 诇驻讬 驻讬专讜砖讜 讚讻讬讜谉 讚诇讗 拽讗讬 讚讬讬拽讬谞谉 讘讛 讻讜诇讬 讛讗讬 讜讗驻砖专 讛讬讛 诇讛诐 诇讛拽砖讜转 讜诇讬讟注诪讬讱 讻诇 讛谞讬 诇"诇 讗诇讗 讚讟讜讘讗 讗讬讻讗 讘讙诪专讗 讚讗驻砖专 诇讛拽砖讜转 讜诇讬讟注诪讬讱 讜诇讗 诪拽砖讛.





讗诐 砖讛转讛 诪注转 诇注转 讻砖专讛. 讻讘专 讻转讘转讬 注谞讬谉 讛谞驻讜诇讛 讜讚讬谞讬讛 讘讗专讜讻讛 讘驻专拽 讗诇讜 讟专驻讜转 讘住"讚.





讗诇诪讗 拽讗 住讘专 专讘 谞讞诪谉 讬砖 讞讘讟 讘驻讞讜转 诪注砖专讛. 谞"诇 讚讗驻讬诇讜 诇诪讬转讛 拽讗诪专 讚讗讬 诇谞讬讝拽讬谉 讘诇讘讚 讜诇讗 诇诪讬转讛 诇诪讛 讞砖 诇讬讛 诪砖讜诐 讟专驻讛 讚讛讗 讟专讬驻讛 讗讬谞讛 讞讬讛 讜诇讬讻讗 诇诪讬诪专 讚诇讙讘讬 讗讬住讜专讗 讚讗讜专讬讬转讗 讞砖 诇诪讬注讜讟 讛诪爪讜讬 诪砖讗"讻 诇注谞讬谉 转砖诇讜诪讬谉 讚讗"讻 诪讛 讛拽砖讛 诇讜 专讘讗 诪诪转谞讬转讬谉 讚谞讬讝拽讬谉 讜讗讬讛讜 谞诪讬 讗诪讗讬 谞讚讬 诪讟注诪讗 讚讞讘讟讛 讜讗讜拽讬 讘讟注诪讗 讚讛讘诇讗 讗诇讗 讜讚讗讬 讻讚讗诪专谉 讜专讘 谞讞诪谉 讻专讘 住讘讬专讗 诇讬讛 诇讛讗讬 诇讬砖谞讗 讜诇注谞讬谉 谞讬讝拽讬谉 驻讟讜专 讗注"讙 讚讗讬转 讘讬讛 讞讘讟 诇诪讬转讛 诪砖讜诐 讚拽专拽注 注讜诇诐 讛讝讬拽转讜 讜诇驻讬 讝讛 讗诐 讛驻拽讬专 专砖讜转讜 讜诇讗 讘讜专讜 讞讬讬讘 诇专讘 讻砖诪转 讗驻讬诇讜 讘驻讞讜转 诪注砖专讛 讚拽专拽注 讛诪讬转转讜 讜讛讗讬 诇讬砖谞讗 诇讗 拽讗讬 讗诇讗 诇讬砖谞讗 讘转专讗 讚讗诪专 讚诪讻专讬住讗 讚转讜专讗 讜注讚 讗专注讗 讗专讘注讛 讟驻讞讬诐 讜讛转讬诪讗 诪谉 讛专讬"祝 讝"诇 砖讛讘讬讗 讘讛诇讻讜转 讛诇砖讜转 讛专讗砖讜谉 讜诇讗 讛讗讞专讜谉 讜讻讘专 讻转讘转讬讛 讘驻专拽 讗诇讜 讟专驻讜转 讜诇驻讬 讚讘专讬 讛专讘 讝"诇 砖驻住拽 讻专讘 讗诐 讻谉 讬讞讬讬讘 讘讘讜专讜 讗驻讬诇讜 讘驻讞讜转 诪注砖专讛 讻诪讜 砖讗诪专转讬 讜转讬诪讗 讛讜讗 讚讗"讻 讻砖驻讟专讜 讘诪砖谞转讬谞讜 讘驻讞讜转 诪讬' 讛讬讛 诇讛诐 诇讞诇拽 讘讬谉 讘专砖讜转讜 诇讘讜专 讘专"讛 诇专讘 讜注讜讚 讚讜讚讗讬 诪砖诪注 讚讗驻讬诇讜 诇专讘 讘讘讜专讜 讗讬谞讜 讞讬讬讘 注诇 讛诪讬转讛 讘驻讞讜转 诪注砖专讛 诪讚讗诪专讬谞谉 诇拽诪谉 讗诪专 专讘 讞住讚讗 诪讜讚讛 专讘 讘讘讜专讜 诪诪讛 谞驻砖讱 讗诐 讛讘诇讗 拽讟诇讬讛 讛讘诇讗 讚讬诇讱 拽讟诇讬讛 讗讬 讘讞讘讟讛 拽讟诇讬讛 讞讘讟讛 讚讬诇讱 拽讟诇讬讛 讜讗诐 讗讬转讗 诇诪讛 诇讬 诪讛 谞驻砖讱 讛讗 讜讚讗讬 讞讘讟讛 拽讟诇讬讛 讜注讜讚 讚讘讘讜专 驻讞讜转 诪注砖专讛 讗讬谉 讛讘诇 诪讬转讛 讜讗讬 讬砖 讞讘讟 诇诪讬转讛 讛讗 诇讬讻讗 诪讛 谞驻砖讱 讜讗驻"讛 讞讬讬讘 讗诇讗 讜讚讗讬 诪砖诪注 讚诇讬转讬' 讻诇诇 讜讚讘专讬 讛专讘 爪"注.





讛诪讗讬专讬

诇注讜诇诐 诇讗 讬住拽诇 讗讚诐 诪专砖讜转讜 诇专砖讜转 讛专讘讬诐 砖专砖讜转讜 讗讬谞讜 讬讜讚注 讗诐 讛讜讗 砖诇讜 讗诐 诇讗讜 讜砖诪讗 讬爪讟专讱 诇诪讻专讜 讜专砖讜转 讛专讘讬诐 诇注讜诇诐 讛讜讗 砖诇讜 讜诪注砖讛 讘讗讚诐 讗讞讚 砖讛讬讛 诪住拽诇 诪专砖讜转讜 诇专砖讜转 讛专讘讬诐 讜诪爪讗讜 讞住讬讚 讗讞讚 讜讗诪专 诇讜 专讬拽讛 诪驻谞讬 诪讛 讗转讛 诪住拽诇 诪专砖讜转 砖讗讬谞讛 砖诇讱 诇专砖讜转 砖诇讱 诇讙诇讙 注诇讬讜 诇讬诪讬诐 谞爪讟专讱 讗讜转讜 讗讚诐 讜诪讻专 讗转 砖讚讛讜 讜讛讬讛 诪讛诇讱 讘讗讜转讛 专砖讜转 讛专讘讬诐 讜谞转拽诇 讘讛 讗诪专 讬驻讛 讗诪专 诇讬 讗讜转讜 爪讚讬拽 砖讗谞讬 诪住拽诇 诪专砖讜转 砖讗讬谞讛 砖诇讬 诇专砖讜转 砖诇讬:



诇注讜诇诐 讗诇 讬讛专讛专 讗讚诐 讗讞专 诪讚讜转讬讜 砖诇 诪拽讜诐 讗驻讬诇讜 讛讬讛 谞专讗讛 讘注讬谞讬讜 讻爪讚讬拽 讘讬讜转专 讜讗驻讬诇讜 拽专讛讜 注讜谞砖 讘讚讘专 砖讛讬讛 专讗讜讬 诇讙诪诇讜 讘讗讜转讜 注谞讬谉 诪爪讚 诪讚讜转讬讜 砖讛讻诇 讘讬讜砖专 讜讘诪砖驻讟 讜讗诐 讗讜驻谞讬 讛讚讬谉 谞注诇诪讬诐 诪诪谞讜 讜诇注讜诇诐 讗讬谉 讛拽讘"讛 诪拽驻讞 砖讻专 讻诇 讘专讬讛 讗诐 诇注讜谞砖 讗诐 诇讙诪讜诇 讻诇诇 讙讚讜诇 讘讚讬谉 诪讗专讬讱 专讜讞讬讛 讜讙讘讬 讚讬讚讬讛 讜诪"诪 讛爪讚讬拽讬诐 谞注谞砖讬诐 注诇 砖讘讬讚诐 诪谉 讛注讘专讜转 讬讜转专 诪谉 讛讗讞专讬诐 砖谞讗诪专 讜住讘讬讘讬讜 谞砖注专讛 诪讗讚 诪诇诪讚 砖讛拽讘"讛 诪讚拽讚拽 注诐 住讘讬讘讬讜 讻讞讜讟 讛砖注专讛 讜讻讘专 讘讗专谞讜 注拽专 讚讘专讬诐 讗诇讜 讘讞讘讜专 讛转砖讜讘讛:



讛诪砖谞讛 讛讞诪讬砖讬转 讜讛讬讗 讙诐 讻谉 诪注谞讬谉 诪砖谞讛 砖诇驻谞讬讛 讘讘讬讗讜专 讛讞诇拽 讛砖诇讬砖讬 诇讘讗专 注诇 讗讬讝讛 讘讜专 讛讜讗 讞讬讬讘 讜讗诪专 注诇 讝讛 讛讞讜驻专 讘讜专 讘专砖讜转 讛专讘讬诐 讜谞驻诇 诇转讜讻讜 砖讜专 讗讜 讞诪讜专 讞讬讬讘 讗讞讚 讛讞讜驻专 讘讜专 讜砖讬讞 讜诪注专讛 讞专讬爪讬谉 讜谞注讬爪讬谉 讗诐 讻谉 诇诪讛 谞讗诪专 讘讜专 诪讛 讘讜专 讬砖 讘讜 讻讚讬 诇讛诪讬转 注砖专讛 讟驻讞讬诐 讗祝 讻诇 砖讬砖 讘讜 讻讚讬 诇讛诪讬转 注砖专讛 讟驻讞讬诐 讛讬讛 驻讞讜转 诪注砖专讛 讟驻讞讬诐 讜谞驻诇 诇转讜讻讜 砖讜专 讗讜 讞诪讜专 讜诪转 驻讟讜专 讜讗诐 讛讜讝拽 讘讜 讞讬讬讘 讗诪专 讛专"诐 讻诇 讝讛 诪讘讜讗专 讗讬谉 爪专讬讱 驻讬专讜砖:



讗诪专 讛诪讗讬专讬 讛讞讜驻专 讘讜专 讘专砖讜转 讛专讘讬诐 讞讬讬讘 讗注"驻 砖讗讬谞讜 专砖讜转讜 讜诇讗 讘讜专讜 砖讛讻转讜讘 注砖讗讜 讻专砖讜转讜 诇讞讬讬讘讜 讛讜讗讬诇 讜诇讗 讞驻专 讘专砖讜转 讗讞讚 讛讞讜驻专 讘讜专 讜讛讜讗 注讙讜诇 讗讜 砖讬讞 讜讛讜讗 讗专讜讱 讜爪专 讗讜 诪注专讛 讜讛讬讗 诪专讜讘注转 讜讬砖 讘讛 拽专讜讬 讙讘讜讛 住诪讜讱 注诇 注诪讜讚讬诐 讜讗讞讚 讞专讬爪讬谉 讜讛诐 诪专讜讘注讬诐 讗诇讗 砖讗讬谉 砖诐 拽专讜讬 讗讜 谞注讬爪讬谉 讜讛诐 诪专讜讘注讬诐 讗诇讗 砖爪专讬诐 诪诇诪讟讛 讜专讞讘讬诐 诪诇诪注诇讛 诇驻讬 砖讻诇 讗诇讜 讬砖 讘讛诐 讻讚讬 诇讛诪讬转 讗诐 讘讛讘诇讗 讜讗诐 讘讞讘讟讗 讗诐 讻谉 诇诪讛 谞讗诪专 讘讜专 诪讛 讘讜专 讚讜拽讗 砖讬砖 讘讜 讻讚讬 诇讛诪讬转 讜讛讜讗 讘注讜诪拽 注砖专讛 讟驻讞讬诐 讗祝 讻诇 砖讛讜讗 讘讚专讱 讝讛 讗讘诇 讘驻讞讜转讬诐 诪注砖专讛 讗讬谉 讘讛诐 讻讚讬 诇讛诪讬转 讜诪"诪 讬砖 讘讛诐 讻讚讬 诇讛讝讬拽 讜讛讬诇讻讱 谞驻诇 讘讜 砖讜专 讗讜 讞诪讜专 讗讜 讻诇 讘注诇 讞讬讬诐 讜诪转 驻讟讜专 讜讗诐 讛讜讝拽 讘讜 讞讬讬讘 讜讬砖 诪讬 砖讗讜诪专 砖讗诐 诪转 诪砖诇诐 诪讬讛讗 讘讻讚讬 讚诪讬 讛讬讝拽 讛诪砖讜注专 讘讘讬转 讚讬谉 讜诇讗 讬专讗讛 诇讬 讻谉:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讘讜专 砖讞讬讬讘讛 注诇讬讜 转讜专讛 讗讬谉 讛驻专砖 讘讬谉 砖诪转 诪讛讘诇讜 讜讘讬谉 砖诪转 诪讞讘讟讜 讻讬爪讚 讛专讬 砖讛讬讜 住驻讜讙讬谉 砖诇 爪诪专 讘讘讜专 讛专讘讛 注讚 砖讗讬谉 讛谞讜驻诇 诪转讞讘讟 讜讗讬谉 讻讗谉 讻讚讬 诇讛诪讬转 诪爪讚 讛讞讘讜讟 诪"诪 讛讜讗讬诇 讜诪转 诪爪讚 讛讘诇讗 讞讬讬讘 诇讗 讛讬讜 住驻讜讙讬谉 砖诇 爪诪专 讜谞诪爪讗 砖讬砖 讻讗谉 讞讘讟讗 讗诇讗 砖讗讬谉 讻讗谉 讛讘诇讗 讻讙讜谉 砖讛讬讛 专讞讘讜 讬转专 注诇 注诪拽讜 讗讜 砖谞驻诇 注诇 讙讘讜 讜驻讬讜 诇诪注诇讛 砖诇讗 谞讻谞住讛 讛讘诇讗 讘讙讜驻讜 讛讜讗讬诇 讜诪转 诪转讜讱 讞讘讟讗 讞讬讬讘 讛讗 讗讬谉 砖诐 诇讗 讞讘讟讗 讜诇讗 讛讘诇讗 驻讟讜专 讜讗注"驻 砖讗讘谞讜 讜住讻讬谞讜 讜诪砖讗讜 讗讬谉 讘讛诐 诇讗 讛讘诇 讜诇讗 讞讘讟 讜讞讬讬讘 讟注诐 讛讚讘专 诪驻谞讬 砖讛讜讗 谞转拽诇 讘讗讘谞讜 砖讛讜讗 诪注砖讛 讬讚讬讜 诪诪砖 诪讛 砖讗讬谉 讻谉 讘讘讜专 砖拽专拽注 注讜诇诐 讛讝讬拽转讛讜 讜讗讬谉 砖诐 诇讗 讛讘诇 讜诇讗 讞讘讟 讘诪讛 讬转讞讬讬讘:



注砖讛 转诇 讙讘讜讛 注砖专讛 讟驻讞讬诐 讘专砖讜转 讛专讘讬诐 讜注诇讛 讛砖讜专 注诇讬讜 讜谞驻诇 讜诪转 讞讬讬讘 讛专讬 讬砖 讻讗谉 讞讘讟讗 讗注"驻 砖讗讬谉 讛讘诇讗:



讛转讘讗专 讘诪住讻转 讞讜诇讬谉 砖讘讛诪讛 砖谞驻诇讛 诪谉 讛讙讙 讜诇讗 注诪讚讛 诪讗诇讬讛 讜砖讞讟讛 诇讗诇转专 讟专驻讛 讞讜砖砖讬谉 砖诪讗 谞转专住拽讜 讗讘专讬讛 讜讗讬谉 讘讛 讘讚讬拽讛 讛砖讛讛 讗讜转讛 诪注转 诇注转 讗注"驻 砖诇讗 注诪讚讛 讻砖专讛 讘讘讚讬拽讛 讜讻谉 讗诐 注诪讚讛 讜诇讗 讛砖讛讛 讗讜转讛 诪注转 诇注转 讜讗诐 讛诇讻讛 诪讛诇讱 讛专讙讬诇 讗驻讬诇讜 诪诇讗 拽讜诪转讛 讗讬谞讜 爪专讬讱 讻诇讜诐 谞驻讬诇讛 讝讜 讗讬谉 讞讜砖砖讬谉 诇讛 讗诇讗 讗诐 讻谉 讛讬讛 诪诪拽讜诐 讙讘讜讛 注砖专讛 讟驻讞讬诐 讜诪"诪 诪讻专讬住讛 注讚 讻驻讜转 专讙诇讬讛 讗谞讜 讞讜砖讘讬谉 讗专讘注讛 讟驻讞讬诐 讜讻诇 砖谞驻诇讛 讘诪拽讜诐 讛注诪讜拽 砖砖讛 讟专驻讛 注诇 讚专讻讬诐 讗诇讜 讜讬砖 诪讞诪讬专讬谉 诇注谞讬谉 讟专驻讜转 讗祝 讘驻讞讜转 诪讬讻谉 讜讗讬谉 讚讘专讬讛诐 谞专讗讬谉 讜讗祝 诇注谞讬谉 转砖诇讜诪讬谉 讞讬讬讘 讘讛 讘注诇 讛讘讜专 讜诇讗 讗诪专讜 讘诪砖谞转谞讜 注砖专讛 讘注讜诪拽 讛讘讜专 讗诇讗 讘砖谞驻诇 讚专讱 讙讜驻讜 讜诇讗 讚专讱 专讙诇讬讜 讜讗诐 讛驻讬诇讜 讗讞专 讘讻讞 讗讬谉 爪专讬讱 诇砖讬注讜专 注砖专讛 诇讗 诇注谞讬谉 讟专驻讜转 讜诇讗 诇注谞讬谉 讞讬讜讘 讛诪驻讬诇 讜诪"诪 诇注谞讬谉 讛讘诇讗 讗诐 讛讬讜 砖诐 住驻讜讙讬谉 砖诇 爪诪专 讗讬谉 诪讛 砖诪讻专住讛 注讚 讻祝 专讙诇讬讛 谞讻谞住 讘讞砖讘讜谉 讜讻诇 砖讗讬谉 砖诐 注讜诪拽 注砖专讛 驻讟讜专:



讙讚讜诇讬 讛驻讜住拽讬诐 讬专讗讛 砖驻住拽讜 砖讬砖 讞讘讟 讘驻讞讜转 诪注砖专讛 讜讗讬谉 讝讛 讗诇讗 砖拽爪专讜 讗转 讚讘专讬讛诐 讻诇讜诪专 讬砖 讞讘讟 讘驻讞讜转 诪注砖专讛 砖诇 注讜诪拽 讛讘讜专 讻诇 砖讬砖 诪讻专住 讛砖讜专 注讚 拽专拽注讬转 讛讘讜专 注砖专讛 讟驻讞讬诐:





转讜住驻讜转 专讬"讚 (诪讛讚讜专讛 转诇讬转讗讛)

驻讬住' 讛讞讜驻专 讘讜专 讘专讛"讬 讻讜' 讗诪专 诇讱 专讘 讬讜住祝 讻讜诇讛 讚"讛 讛讬讗 讜专讬砖' 砖诇讗 讛驻拽讬专 诇讗 专砖讜转讜 讜诇讗 讘讜专讜 诪爪讗转讬 讻转讜' 讘住' 讗' 讜专讬砖讗 诪讬 住讘专转 讘专讛"讬 讛住诪讜讻讛 诇专讛"专 诇讗 爪专讬讻讗 讚讙讜讬 讘讗 讙讜讗讬 讜诇讗 讛驻拽讬专 诇讗 专砖讜转讜 讜诇讗 讘讜专讜 讜讝讜 讛讬讗 讙讬专住讗 讬驻讛 讚讛讜讛 住"讚 讚住诪讜讱 诇专讛"专 驻转讞 砖讗讬谉 诇讜 讟注谞讛 诇讜诪专 诇讜 转讜专讱 讘专砖讜转讬 诪讛 讘注讬 讜诪砖"讛 讛讜' 诪讜转讘讬谞谉 诪讚拽转谞讬 驻讟讜专 砖"诪 住"诇 讚讘讜专 讘专砖讜转讜 驻讟讜专 讚讗讬 讘转讜讱 讞爪讬专讜 驻讟讜专 讗诪讗讬 住"讚 诇讗讬转讜讘讬 诪讬谞讛 诪讗讬 诪砖诪注 讚讛驻拽讬专 专砖讜转讜 注讚 讚诪讜转讬讘 诪讬谞讛:





砖讬讟讛 诪拽讜讘爪转

诪转谞讬转讬谉 讛讞讜驻专 讘讜专 讘专砖讜转 讛专讘讬诐 讜讻讜'. 诇讗 转讬诪讗 讚讜拽讗 讞讜驻专 讘讜专 讘专砖讜转讜 讚讛讜讛 诇讬讛 讘讜专 讚讗讬转 诇讬讛 讘注诇讬诐 讻讚讻转讬讘 讘注诇 讛讘讜专 讜讙讜' 讗讘诇 讞驻专 讘专砖讜转 讛专讘讬诐 驻讟讜专 讚讛讗 诇讬转 诇讬讛 讘注诇讬诐 诇讛讻讬 讛讚专 讜转谞讬 讛讞讜驻专 讘讜专 讘专砖讜转 讛专讘讬诐 讜谞驻诇 诇转讜讻讜 砖讜专 讗讜 讞诪讜专 讚讛讗讬 讘注诇 讛讘讜专 专讜爪讛 诇讜诪专 讘注诇 讛转拽诇讛 讻诇讜诪专 砖讛讜讗 讛转讞讬诇 讘谞讝拽 讜诇讗讜 讚讜拽讗 砖讜专 讜讞诪讜专 讚讛讜讗 讛讚讬谉 诇讻诇 讘注诇讬 讞讬讬诐 砖讘注讜诇诐 讜讗驻讬诇讜 注讜驻讜转 讻讚诇拽诪谉 讚讬诇驻讬谞谉 砖讜专 砖讜专 诪砖讘转 讗诇讗 诇砖讜谉 讛驻住讜拽 谞拽讟 讚讻转讬讘 讜谞驻诇 砖诪讛 砖讜专 讗讜 讞诪讜专. 讛"专 讬讛讜谞转谉 讝"诇. 


讞专讬爪讬谉 讜谞注讬爪讬谉. 讞专讬抓 专讞讘 诪诇诪讟讛 讜爪专 诪诇诪注诇讛 谞注讬抓 爪专 诪诇诪讟讛 讜诪专讜讜讞 诪诇诪注诇讛. 专讘讬谞讜 讞谞谞讗诇 讝"诇. 注"讻. 讜专砖"讬 讝"诇 诇讗 驻讬专砖 讻谉.


讗诐 讻谉 诇诪讛 谞讗诪专 讘讜专 诪讛 讘讜专 砖讬砖 讘讜 讻讚讬 诇讛诪讬转 讜讻讜'. 拽砖讬讗 诇讬 讛讗讬 诇讬砖谞讗. 讜谞专讗讛 诇讬 讚诇讗 讙专住讬谞谉 讗诐 讻谉 诇诪讛 谞讗诪专 讘讜专 讗诇讗 讛讻讬 讙专住讬谞谉 讜诇讗 谞讗诪专 讘讜专 诪讛 讘讜专 讜讻讜' 讻诇讜诪专 讜诇讗 谞讗诪专 讘讜专 诇讚讜拽讗 讗诇讗 砖讻诇 讞驻讬专讜转 谞诇诪讜讚 诪诪谞讜 诪讛 讘讜专 砖谞讗诪专 讘讜 讜讛诪转 讬讛讬讛 诇讜 讘讻讜专 讚拽注讘讬讚 诪讬转讛 拽讗诪专 专讞诪谞讗 讗祝 讻诇 讚注讘讬讚 诪讬转讛 讗讬转讬讛 诇讛讗讬 诇讬砖谞讗. 讗讬讻讗 诇诪讬诪专 讚住转诐 讘讜专讜转 诇讗 注讘讚讬 讗讬谞砖讬 驻讞讜转讬诐 诪注砖专讛 诪驻谞讬 砖诪讞讝讬拽讬诐 诪注讟 诪讬诐 讗讘诇 讛谞讱 讻讜诇讛讜 诪讞讝讬拽讬谉 讬讜转专 诪驻谞讬 讗专讻谉 讜专讞讘谉 讝讜讬讜转讬讛诐 注讜砖讬谉 讗讜转诐 驻讞讜转讬诐 诪注砖专讛 讜诇驻讬讻谉 谞诇诪讜讚 诪讘讜专 诪讛 讘讜专 住转诪讜 注砖专讛 讟驻讞讬诐 讜讬砖 讘注砖专讛 讻讚讬 诇讛诪讬转 讚讛讗 讻转讬讘 讜讛诪转 讜讙讜' 讗祝 讗诇讜 讘注砖专讛 砖讬砖 讘讛诐 讻讚讬 诇讛诪讬转. 讜专讬砖讗 讛讻讬 诪驻专砖讗 讗诐 讻谉 诇诪讛 谞讗诪专 讘讜专 谞讬诪讗 讞驻讬专讛 住转诐 讗诇讗 诪讛 讘讜专 住转诪讜 注砖专讛 讜拽讗 注讘讬讚 诪讬转讛 讗祝 讻诇 讜讻讜'. 讛专讗讘"讚 讝"诇.


讜讛专讗"讛 讝"诇 讻转讘 讜讝"诇 讗诐 讻谉 诇诪讛 谞讗诪专 讘讜专 讜讻讜'. 诇讗讜 诇诪讬诪专讗 讚讘讜专 诪砖诪注 砖讬砖 讘讜 讻讚讬 诇讛诪讬转 讚讛讗 诇讬转讗 讻讚讗诪专讬谞谉 诇注讬诇 讘专讬砖 诪讻讬诇转讬谉 讗讬 诇讗讜 诪砖讜诐 讚讻转讬讘 注诇讬讜 讜讛诪转 讬讛讬讛 诇讜 讜拽讬诐 诇讛讜 诇专讘谞谉 讚注砖专讛 讟驻讞讬诐 讛讜讗 讚注讘讚讬 诪讬转讛 讗诇讗 讛讻讬 拽讗诪专 讗诐 讻谉 诇诪讛 谞讗诪专 讘讜专 讘转讜专讛 诇讗讜 讚讜拽讗 讗诇讗 讻砖诐 砖讞讬讬讘讛 讛转讜专讛 讘讜专 讻砖讬砖 讘讜 讻讚讬 诇讛诪讬转 讜讛讬讬谞讜 注砖专讛 讟驻讞讬诐 讻讚讻转讬讘 讜讛诪转 讬讛讬讛 诇讜 讗祝 讻诇 砖讬砖 讘讜 讻讚讬 诇讛诪讬转 注砖专讛 讟驻讞讬诐. 注"讻.


讛讬讜 驻讞讜转讬谉 诪注砖专讛 讜讻讜'. 讜诪转 驻讟讜专 讜讻讜'. 讜讬砖 讗讜诪专讬诐 砖讗诐 诪转 诪砖诇诐 诪讬讛讗 讘讻讚讬 讚诪讬 讛讬讝拽 讛诪砖讜注讘讚 讘讘讬转 讚讬谉 讜诇讗 谞专讗讛 诇讬 讻谉. 讛专讘 讛诪讗讬专讬 讝"诇.
讜讛专"专 讬讛讜谞转谉 讝"诇 讻转讘 讜讝讛 诇砖讜谞讜 讛讬讜 驻讞讜转讬谉 诪注砖专讛 讟驻讞讬诐 讗诐 诪转 讘讜 驻讟讜专 讻诇讜诪专 砖谞砖讘专 专讙诇讜 讜诪转 诪诪谞讜 驻讟讜专 诪诇砖诇诐 讗转 讻讜诇讜 讗讘诇 诪砖诇诐 诇讜 讻讚讬 讛讬讝拽讜 砖讛讜讝拽 讘讜 砖谞砖讘专讛 专讙诇讜 讗诐 诇讗 讛讬讛 诪转 讚诇讙诪专讬 诇讗 诪爪讬谞谉 诇诪驻讟专讬讛 砖讛专讬 讞驻专 讘讜 讻讚讬 诇讛讝讬拽 讛谞讜驻诇 讗讘诇 讚诪讬 讻讜诇讜 诇讗 砖讛专讬 诇讗 讛讬讛 讘讜 讛讘诇 诇诪讬转讛 讜诪讝诇讜 讙讚诐 讜讗诐 讛讜讝拽 讘讜 讞讬讬讘 砖讛专讬 讬砖 讘讜 讻讚讬 诇讛砖讘专 讬讚讜 讗讜 专讙诇讜 讜讗驻讬诇讜 诇讗 谞砖讘专 讘讜 诇讗 讬讚 讜诇讗 专讙诇 讗诇讗 砖讛讜讗 诪转谞讜谞讛 讜讛讜诇讱 讗驻讬诇讜 讛讻讬 讞讬讬讘 砖讛专讬 讬砖 讘讜 讻讚讬 诇讛诪讬转 讛讘诇 诇谞讝拽讬谉 讗祝 注诇 驻讬 讚讗讬谉 讘讜 讛讘诇 诇诪讬转讛. 注"讻.


讙诪专讗 诇讛讘诇讜 讜诇讗 诇讞讘讟讜. 讻诇讜诪专 讛讬讻讗 讚诪讬转 诪砖讜诐 讛讘诇 诪讞讬讬讘讬谞谉 诇讬讛 讻讙讜谉 砖谞驻诇 注诇 驻谞讬讜 砖谞讻谞住 讘讜 讛讘诇 讛讘讜专 讜讛诪讬转讜 讗讘诇 谞驻诇 驻谞讬讜 诇诪注诇讛 砖诇讗 诪转 诪讞诪转 讛讘诇 讗诇讗 诪转 诪讞诪转 讞讘讟讜 驻讟讜专 讚拽专拽注 砖讗讬谉 诇讜 讘注诇讬诐 讛讝讬拽转讛讜 讚专讘 住讘专 讚讘讘讜专 砖讬砖 诇讜 讘注诇讬诐 讚讘专 讛讻转讜讘 讜砖诪讜讗诇 住讘讬专讗 诇讬讛 讚讛讗讬 讘注诇 讛讘讜专 讘注诇 讛转拽诇讛 专讜爪讛 诇讜诪专 讘讗讬讝讛 注谞讬谉 砖讬讝讬拽 讜讻诇 砖讻谉 诇讞讘讟讜 砖讛专讬 专讜讘 讛讛讬讝拽讜转 砖讘讘讜专 讛讜讗 注诇 讞讘讟 讘讬谉 砖讬驻讜诇 诇驻谞讬讜 讗讜 诇讗讞专讬讜 讘讬谉 砖专讞讘讜 讬讜转专 诪注诪拽讜. 讜讗"转 诇讞讘讟讜 讜诇讗 诇讛讘诇讜 诇讞讘讟讜 讚讜拽讗 砖讛专讬 注诇 讬讚讜 谞注砖讛 讛讞讬讘讜讟 讜诇讗 诇讛讘诇讜 砖讛专讬 讛讛讘诇讗 诪诪讬诇讗 讗转讬讗 讜讗讬讛讜 诇讗 注讘讚讛 讗诇讗 诪讗讜讬专 讛注讜诇诐 砖诪转拽讘抓 砖诐 讛转讜专讛 讛注讬讚讛 注诇 讛讘讜专 讜讻讜'. 讛"专 讬讛讜谞转谉 讝"诇.


讗讬谉 讘讻讜专 诇讗 讛讘诇讗 讜诇讗 讞讘讟讛 驻讟讜专. 讜讗祝 注诇 驻讬 砖讗讘谞讜 讜住讻讬谞讜 讜诪砖讗讜 讗讬谉 讘讛诐 诇讗 讛讘诇 讜诇讗 讞讘讟 讜讞讬讬讘. 讟注诐 讛讚讘专 诪驻谞讬 砖讛讜讗 谞转拽诇 讘讗讘谞讜 砖讛讜讗 诪注砖讛 讬讚讬讜 诪诪砖 诪讛 砖讗讬谉 讻谉 讘讘讜专 砖拽专拽注 注讜诇诐 讛讝讬拽转讛讜 讜讗讬谉 砖诐 诇讗 讛讘诇 讜诇讗 讞讘讟 讘诪讛 讬转讞讬讬讘. 讛专讘 讛诪讗讬专讬 讝"诇.


讗诇诪讗 拽住讘专 讞讘讟讗 拽专拽注 注讜诇诐 讛讜讗 讚诪讝拽讗 诇讬讛. 拽爪转 拽砖讛 诇讬砖谞讗 讚讗诇诪讗 讜讻讜' 讚诇讗 砖讬讬讱 讗诇讗 讻砖专讜爪讛 诇讛拽砖讜转 注诇讬讛 讻讬 讛讱 讚住讜讙讬讬谉 讚诇拽诪谉 讘住诪讜讱 讗诇诪讗 拽住讘专 专讘 谞讞诪谉 讬砖 讞讘讟 驻讞讜转 诪注砖专讛 讗讬转讬讘讬讛 专讘讗 诇专讘 谞讞诪谉 讜讻讜'. 讜讻谉 讘专讬砖 讻转讜讘讜转 讜讘讻讜诇讬讛 转诇诪讜讚讗 讗讘诇 讛讻讗 诇讗 讛讜讛 诇讬讛 诇诪讬诪专 讗诇讗 拽住讘专 专讘 讞讘讟讜 拽专拽注 注讜诇诐 讜讻讜' 讜诇讗 讛讜讛 诇讬讛 诇诪讬诪专 讗诇诪讗 讜讻讜'. 砖讬讟讛.


诪讗讬 讘讬谞讬讬讛讜. 讻诇讜诪专 诪讻讚讬 讛讬讻讗 讚诇专讘 讜砖诪讜讗诇 诪讞讬讬讘 讜讗驻讬诇讜 谞砖讘专讛 诪驻专拽转讜 诪讞讬讬讘 讙诐 诇专讘 诪砖讜诐 讚讗讬讻讗 诇诪讬诪专 讛讘诇讗 谞诪讬 拽讟诇讬讛. 讜讗"转 诪讛 住讘专讗 讛讬讗 讝讜 讜讛诇讗 讚讘专 讛谞专讗讛 诇注讬谞讬诐 讛讜讗 砖诪转 诪讞诪转 讞讘讟 砖谞砖讘专讛 诪驻专拽转讜. 讬砖 诇讜诪专 讚讗驻讬诇讜 讛讻讬 讗讬讻讗 诇诪讬转诇讬 讘讛讘诇讗 讚诇讜诇讗 讛讛讘诇讗 讛讬讛 讛砖讜专 诪注诪讬讚 注爪诪讜 注诇 专讙诇讬讜 讘讻讞 讜诇讗 讛讬讛 谞讬讝讜拽 讻诇诇 讗讘诇 注诇 讬讚讬 讛讛讘诇 讞诇讛 讛砖讜专 讜讻讞砖 诪讞诪转 讛讞讜诇讬 讜诇讗 讛讬讛 讘讜 讻讞 诇讛注诪讬讚 注爪诪讜 讜注诇 讻谉 谞驻诇 讘讗讜转讜 注谞讬谉 砖谞砖讘专讛 诪驻专拽转讜. 讜讻讛讗讬 讙讜讜谞讗 诪爪讬谞讜 诇拽诪谉 讚拽讗诪专 讻讬讜谉 讚讗讛谞讬 讘讬讛 讗讛谞讬. 诪诪讜专讬 砖讬讞讬讛. 转诇诪讬讚 讛专"驻 讝"诇.


讗讬讻讗 讘讬谞讬讬讛讜 讚注讘讚 讙讜讘讛. 讛讜讗 讛讚讬谉 讚讛讜讛 诪爪讬 诇诪讬诪专 讻讙讜谉 砖专讞讘讜 讬讜转专 注诇 注诪拽讜 讚讛讘诇讗 诇讬讻讗 讻讚讗诪专讬谞谉 诇拽诪谉 讜讞讘讟讗 讗讬讻讗 讜诪讬讬专讬 砖谞转拽诇 讘讙讜讘讛 讜谞讬砖讜祝 诇拽专拽注 注讜诇诐 讗讘诇 讗诐 谞讬砖讜祝 讘讙讜讘讛 注爪诪讜 讞讬讬讘 讗祝 诇专讘 讻讚讗诪专讬谞谉 讙讘讬 谞转拽诇 讘讗讘谉 讜谞讬砖讜祝 讘讗讘谉. 讜讻谉 讘讗讘谞讜 住讻讬谞讜 讜讻讜' 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讚讗诪专讬谞谉 诇注讬诇 讚讛讬讻讗 讚讗驻拽专讬谞讛讜 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专. 讜爪专讬讱 诇讜诪专 诇专讘 砖谞讬砖讜祝 讘讛诐 讜讗祝 注诇 讙讘 讚讗讬讬专讬谞谉 讛讻讗 讘砖诇讗 谞讬砖讜祝 讘讙讜讘讛 讗诪专 砖诪讜讗诇 讚诪讞讬讬讘. 讜转讬诪讛 诇拽诪谉 讘谞驻诇 诪拽讜诇 讛讻专讬讬讛 讗诪专讬谞谉 诇砖诪讜讗诇 诇讗讞专讬讜 讛讬讻讬 诪砖讻讞转 讚讗讬驻讟专 讻讙讜谉 谞转拽诇 讘讘讜专 讜谞驻诇 诇讗讞专讬 讛讘讜专 讗诇诪讗 讛讜讗讬诇 讜讗讬谞讜 谞讬砖讜祝 讘讘讜专讜 诇讗 诪讞讬讬讘 砖诪讜讗诇. 讗诪谞诐 专讬讘"讗 诇讗 讙专讬住 讘讘讜专 讗诇讗 讛讻讬 讙专讬住 讜谞转拽诇 讜谞驻诇 诇讗讞专讬 讛讘讜专 讻诇讜诪专 砖诇讗 谞转拽诇 讘讘讜专 讗诇讗 诪砖讜诐 拽讜砖讬讗 讝讜 讘讞谞诐 诪讞拽 讛讙讬专住讗 讚讗讬讻讗 诇诪讬诪专 讚讛讻讗 讚注讘讬讚 讙讜讘讛 讞诪砖讛 讜讞驻讬专讛 讞诪砖讛 讜谞转拽诇 讘讙讜讘讛 讜谞驻诇 讘讞驻讬专转讜. 讗诪谞诐 诪讻讞 拽讜砖讬讗 讗讞专讬谞讗 讛讜讗 讚讙专住讬谞谉 讛讻讬 讚拽砖讬讗 诇讬讛 讗诪讗讬 驻讜讟专 砖诪讜讗诇 讛转诐 诪讗讬 砖谞讗 诪谞转拽诇 讘讗讘谉 讜谞驻诇 诇讘讜专 讚讗诪专讬谞谉 诇拽诪谉 讚讞讬讬讘 讘注诇 讛讗讘谉 讗祝 注诇 驻讬 讚讞驻讬专讛 诇讗讜 讚讬讚讬讛 讛讜讗 讛讻讗 谞诪讬 诪讞讬讬讘 讛讬讻讗 讚谞转拽诇 讘讘讜专 诇讛讻讬 诇讗 讙专住讬谞谉 谞转拽诇 讘讘讜专. 讜讙诐 讝讜 讗讬谞讛 拽讜砖讬讗 讚砖诪讗 讛讗 讚驻讟讜专 讛讻讗 诪砖讜诐 讚讻专讬讬讛 讙专诐 讗祝 注诇 驻讬 讚讻讬 谞驻诇 讘讘讜专 诇讗 诪驻讟专 诪讛讗讬 讟注诪讗 讛转诐 讗讬讻讗 转专转讬 诇讞讬讜讘讗 讚谞转拽诇 讘讘讜专 讜谞驻诇 讘讘讜专 讜诪讟注诐 讙专诪转 讻专讬讬讛 诇讗 诪驻讟专 讗讘诇 谞驻诇 讗讞专讬 讛讘讜专 讗讬讻讗 转专转讬 诇驻讬讟讜专讗 讙专诪转 讻专讬讬讛 讜诇讗 谞驻诇 诇讘讜专 讜诪讟注诐 讚谞转拽诇 讘讘讜专 诇讗 诪讬讞讬讬讘. 讜讛专"诐 驻讬专砖 讚讛讛讬讗 讚讛谞讬讞 讗讘谉 注诇 驻讬 讛讘讜专 诪讬讬专讬 砖谞转拽诇 讘讗讘谉 讜谞驻诇 诇讘讜专 讜谞驻诇 讛讗讘谉 注诇讬讜 讜谞讬砖讜祝 讘讗讘谉 讜讘讛讗 诪讜讚讛 砖诪讜讗诇 讚诪讞讬讬讘. 讗讬 谞诪讬 讬砖 诇讜诪专 讚讛讗讘谉 讛讬转讛 注诇 驻讬 讻诇 讛讘讜专 讜讞诇诇讛 讘驻讬 讛讘讜专 讚讗讘谉 讙讜驻讗 诪专讘讛 讘讛讘诇讗 讚讘讛讗 诪讜讚讛 砖诪讜讗诇. 讛"专 讬砖注讬讛 讝"诇.
讜讝讛 诇砖讜谉 讛专讗"讛 讝"诇 讗诪专 专讘 讘讜专 砖讞讬讬讘讛 转讜专讛 诇讛讘诇讜 讜诇讗 诇讞讘讟讜 讗诇诪讗 拽住讘专 讞讘讟讗 拽专拽注 注讜诇诐 讛讜讗 讚诪讝拽讗 诇讬讛 驻讬专讜砖 讚讘讜专 讘讬谉 讘讛讘诇 讘讬谉 讘讞讘讟 讙专诪讗 讘注诇诪讗 讛讜讗 讜诪谉 讛讚讬谉 专讗讜讬 砖讬驻讟专 讘讙专诪讗 讚谞讝拽讬谉 讚注诇诪讗 讚驻讟讜专 讗诇讗 讚专讞诪谞讗 讛讜讗 讚讞讬讬讘讬讛 讘讛讻砖专 谞讝拽讬讜 讜讞讬讬讘讬讛 讗讘讜专讜 讜讗讛讘诇讗 讜讻讬讜谉 讚诇讗 讞讝讬谞谉 讚讞讬讬讘讬讛 讗诇讗 讗讛讘诇讗 讞讘讟讛 讻讚拽讗讬 拽讗讬 讜诪谉 讛讚讬谉 驻讟讜专 讛讜讗 讚讛讗 诇讬讻讗 讗诇讗 讙专诪讗 讘注诇诪讗 讜诇讬讻讗 诇诪讬诪专 讗讛讗 讜诇讗 砖讬讬讱 谞诪讬 讻诇诇 诇讞讬讜讘讬讛 诪讚讬谉 转讞讬诇转讜 讘驻砖讬注讛 讜住讜驻讜 讘讗讜谞住 讚讛讜讬 讘驻砖讬注讛 讗讛讘诇讗 讚讛讗 诇讞讘讟讛 讙讜驻讗 讛讜讬 驻讜砖注 讜讗驻讬诇讜 讛讻讬 诪讬驻讟专 讜诇讬讻讗 诇诪讬诪专 转讞讬诇转讜 讘驻砖讬注讛 讜住讜驻讜 讘讗讜谞住 讞讬讬讘 讗诇讗 讛讬讻讗 讚讻讬 住讜驻讜 讘驻砖讬注讛 讞讬讬讘. 讜诪讜讚讛 专讘 讘砖讜专 砖讚讞祝 讗转 讞讘讬专讜 诇讘讜专 讜谞讞讘讟 讜诪转 诪转讜讱 讞讘讟讜 砖讞讬讬讘 讛讚讜讞祝 讚诪诪讜谞讜 讛讜讗 讚讗讝讬拽 讘讬讚讬诐 讜讛讘注诇讬诐 讛讻砖讬专讜 讛谞讝拽 讘砖诇讗 砖诪专讜讛讜 讜驻砖注讜 讘讜 讗驻讬诇讜 诇注谞讬谉 讘讜专讜转 讚讛讗 砖讻讬讞讬 讘讜专讜转 讚诇讬转 诇讛讜 讘注诇讬诐 讻诇诇 讜讛讘讜专 讛讬讛 专讗讜讬 讙诐 讻谉 诇讞讬讬讘 诪讞爪讛 讗诇讗 砖讛讜讗 驻讟讜专 讗讜 诪砖讜诐 讚讞砖讘讬谞谉 诇讬讛 讗讜谞住 讻讚讗诪专讬谞谉 诇拽诪谉 诇专讘谞谉 讚驻诇讬讙讬 注诇讬讛 讚专讘讬 谞转谉 讗讜 诪砖讜诐 讚讗讞讘讟 驻讟讜专 讘讜专 讜讗诇讬讘讗 讚专讘讬 谞转谉 讚讗讬转 诇讬讛 讻诇 讛讬讻讗 讚诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 讘讛讗 讘注诇 讛砖讜专 诪砖诇诐 讗转 讛讻诇. 讜讛讜讗 讛讚讬谉 诇砖讜专 砖讚讞祝 讗转 讞讘讬专讜 诇讘讜专 讜谞驻诇 讜诪转 讘讛讘诇讗 讚讗讬 讞砖讘讬谞谉 诇讘讜专 讗谞讜住 讚讗讬转 诇讬讛 讜讚讗讬 讗谞讜住 诇讘注诇 讛砖讜专 讛讗讬 讚讬谞讗 讚讻转讬讘谞讗 讘讞讘讟讛 讜讗讬 讞砖讘讬谞谉 诇讘注诇 讘讜专 驻讜砖注 讘讛讻砖专 谞讝拽讜 讛砖转讗 讜讚讗讬 讞讬讬讘讬谉 砖谞讬讛诐 讘注诇 讛砖讜专 讜讘注诇 讛讘讜专. 讜诪讬讛讜 讘讗讚诐 砖讚讞祝 砖讜专 诇讘讜专 谞住转诇拽讜 诪注砖讬 讘注诇 讛讘讜专 诇讙诪专讬 讚讛讗 诇讗 驻砖注 讻诇诇 诇讙讘讬 讗讚诐 砖诇讗 讬讚讞祝 诇砖诐 讜诇讬讻讗 诇讞讬讜讘讬讛 诪砖讜诐 转讞讬诇转讜 讘驻砖讬注讛 讜住讜驻讜 讘讗讜谞住 讚讛讗讬 谞诪讬 转讞讬诇转讜 讘驻砖讬注讛 讛讜讗 诇讙讘讬 砖讜专 讚讜讞祝 讜讻讬讜谉 讚讻谉 讻讬 讛讜讬 讗谞讜住 讘住讜祝 砖讚讞驻讜 讗讚诐 讜诇讬讞讬讬讘 讚诇讬讻讗 诇诪讬诪专 转讞讬诇转讜 讘驻砖讬注讛 讜住讜驻讜 讘讗讜谞住 诇讞讬讬讘讜 讗诇讗 诪诪讬诇讗 讗讘诇 砖讛讝讬拽讜 诪转讜讱 讗讜谞住 砖讗谞住讜讛讜 讗讞专讬诐 讛讜讗 讚驻讟专 讜讗讚诐 讝讛 讛讚讜讞祝 讞讬讬讘 讘讻诇 讚讻讬讜谉 讚讘谉 讚注转 讛讜讗 讜讚注转讜 讛讬讛 诇讛讝讬拽讜 讜讚讗讬 讛讬讛 诪讝讬拽讜 讗诐 诇讗 讘讘讜专 讝讛 讘讘讜专讜转 讗讞专讬诐 讗讜 讘注谞讬谉 讗讞专. 讜讛诪谞讬讞 讗讘谉 注诇 驻讬 讛讘讜专 讜讘讗 砖讜专 讜谞转拽诇 讘讛 讜讙诇诇 诇讘讜专 讘讚诇讗 讗驻拽专讬讛 讚讬谞讜 讻专讙诇 讙诪讜专 讛讚讜讞讛 诇讙诪专讬 诇专讘 讚讗讬转 诇讬讛 讻讜诇谉 诪砖讜专讜 诇诪讚谞讜 讗讘诇 讛讬讻讗 讚讗驻拽专讬讛 讚讬谞讜 讻讘讜专 讜诪讞讬讬讘 诇讻讜诇讬 注诇诪讗. 讜诇讗 讚诪讬 诇讞讜驻专 讘讜专 注砖专讛 讜讘讗 讗讞专 讜讞驻专 讘讜 砖谞讬诐 讗讜 砖诇砖讛 讟驻讞讬诐 讚诪驻讟专 讜讚讗讬 讗诇讬讘讗 讚专讘谞谉 诪讬讛转 讚讛转诐 诇讗讜 讻诇讜诐 注讘讚. 讜讛讜讗 讛讚讬谉 讘诪谞讬讞 讗讘谉 注诇 驻讬 讛讘讜专 讜拽讘注讛 砖诐 讬驻讛 讻专讗讜讬 讗讜 砖注砖讛 砖讜专讛 讗讞转 砖诇 讗讘谞讬诐 砖诇 砖谞讬 讟驻讞讬诐 讗讜 砖诇砖讛 注诇 驻讬 讛讘讜专 讚讛讗讬 谞诪讬 诇讗讜 讻诇讜诐 拽讗 注讘讬讚 讗讘诇 诪谞讬讞 注诇 驻讬 讛讘讜专 讗讘谉 砖讗讬谞讛 拽讘讜注讛 讚讛砖转讗 诪讜住讬祝 转拽诇讛 砖讛专讬 专讗讜讬 砖讬讛讜 谞转拽诇讬诐 讘砖讘讬诇讛 砖讗诇诪诇讗 讛讬讗 诇讗 讛讬讜 谞转拽诇讬诐 讗讜 诪谞讬讞 讞讜抓 诇砖驻转 讛讘讜专 讗讘谉 讗驻讬诇讜 讛讬讗 拽讘讜注讛 讜讛讬讗 住诪讜讱 诇讘讜专 讘讻讚讬 砖专讗讜讬 讛谞转拽诇 讘讛 砖讬驻讜诇 诇讘讜专 讜讚讗讬 专讗讜讬 诇讞讬讬讘讜 诇讙诪专讬 讻讚讬谉 讘讜专 讜讻讬讜谉 讚讻谉 讗诇讬讘讗 讚专讘讬 谞转谉 讚诇拽诪谉 讞讬讬讘讬谉 砖谞讬讛诐 诇砖诇诐 讘注诇 讛讗讘谉 讜讘注诇 讛讘讜专 讻讞讜驻专 讘讜专 注砖专讛 讜讘讗 讗讞专 讜讛砖诇讬诪讜 诇注砖专讬诐 讜讘讗 讗讞专 讜讛砖诇讬诪讜 诇砖诇砖讬诐 讚拽讬讬诪讗 诇谉 讻讜诇谉 讞讬讬讘讬谉 讜讛讬讻讗 讚诇讬讻讗 诇讗砖转诇讜诪讬 诪讞讚 诪讬谞讬讬讛讜 诪砖讜诐 讚诇讬转 诇讬讛 谞讻住讬 讛驻住讬讚 讜讗驻讬诇讜 诇专讘讬 谞转谉 讚诇讗 讗诪专讬谞谉 讟注诪讗 讚讛讬讻讗 讚诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 讗诇讗 讛讬讻讗 讚诇讬讻讗 诇讗砖转诇讜诪讬 诪讬谞讬讛 诪讚讬谞讗 讗讘诇 讛讬讻讗 讚诪砖讜诐 讚诇讬转 诇讬讛 谞讻住讬 讛讜讗 讚诇讬讻讗 诇讗砖转诇讜诪讬 诪讬谞讬讛 诇讗. 讚注讘讚 讙讜讘讛 讘专砖讜转 讛专讘讬诐. 驻讬专讜砖 讘讬谉 砖注砖讛 砖诐 转诇 讘讬讚讬诐 讘讬谉 砖讞驻专 住讘讬讘讜转 诪拽讜诐 讗讞讚 讜谞注砖讛 转诇 砖诇讗 讘讬讚讬诐 专拽 诪讗诇讬讜. 注"讻.
讜讛专讗讘"讚 讝"诇 讻转讘 讜讝"诇 讚注讘讚 讙讜讘讛 讘专砖讜转 讛专讘讬诐 讜注诇讛 砖诐 讜谞驻诇 诇拽专拽注 注讜诇诐 讚讛转诐 诇讬讻讗 讛讘诇讗 讗诇讗 讞讘讟讗 诇专讘 驻讟讜专 讚讞讘讟讗 讚拽专拽注 注讜诇诐 讛讜讗 讜诇砖诪讜讗诇 讞讬讬讘. 讜诇讗 讚诪讬 诇讗讘谞讜 讜住讻讬谞讜 讜诪砖讗讜 砖讛谞讬讞谉 讘专砖讜转 讛专讘讬诐 讚讗诪专讬谞谉 讛讬讻讗 讚讗驻拽专讬谞讛讜 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专 讻讙讜谉 砖谞转拽诇 讜谞讬砖讜祝 讘讗讘谉 讚讞讘讟讗 讚讬讚讬讛 讛讜讗. 讜讬砖 诪驻专砖讬诐 讚注讘讚 讙讜讘讛 讻讙讜谉 砖讛讬讛 讙讘砖讜砖讬转 讘专砖讜转 讛专讘讬诐 诪砖讜驻注转 诪讻诇 爪讚讚讬讛 讜诇讗 讛讬讛 砖诐 讞讘讟 砖讛注讜诇讛 讘讛 诪爪讚 讗讞讚 谞讜驻诇 诪爪讚 讗讞专 讜诇讚注转 专讘 讗驻讬诇讜 谞转拽诇 讘讛 讜谞讬砖讜祝 讘讛 驻讟讜专 诪驻谞讬 砖拽专拽注 注讜诇诐 讛讬讛 讜讝讛 注讬拽专 讚讗诇讜 讻驻讬专讜砖讗 拽诪讗 诇专讘 诪讗讬 讟注诪讗 驻讟讜专 诇讬讛讜讬 讻讛谞讬讞 注诇 驻讬 讘讜专讜 讗讘谉 讚讞砖讘讬谞谉 诇讬讛 诇砖讜专 砖讚讞祝 讗转 讞讘讬专讜 诇讘讜专 讚讞讬讬讘 诪讞爪讛 诇专讘讬 谞转谉 讜诇专讘谞谉 讞讬讬讘 讘讻诇 讛谞讝拽. 讬砖 诇讜诪专 砖诪讜讗诇 谞诪讬 诇讗 诪讞讬讬讘 讟驻讬 诪驻诇讙讗 诇专讘讬 谞转谉 砖讛专讬 讛拽专拽注 讛讜讗 讛讘讜专 讜讛讙讜讘讛 讛讜讗 讛砖讜专 砖讚讞祝 讜诪砖诇诐 诪讞爪讛 讜讛讜讬 诇讬讛 讻谞转拽诇 讘讘讜专 讜谞驻诇 诇讗讞讜专讬 讛讘讜专 讜诇讚注转 专讘谞谉 讞讬讬讘 讘讻诇 讗诇讗 注诇 讻专讞讱 讻驻讬专讜砖讗 讘转专讗. 讜拽砖讛 诇讬 诇讬诪讗 谞驻诇 诇讗讞讜专讬 讛讘讜专 讗讬讻讗 讘讬谞讬讬讛讜 讚诇讬讻讗 讛讘诇讗 讻讚讗讬转讗 诇拽诪谉. 注"讻.
讜讻谉 驻讬专砖 讛"专 讬讛讜谞转谉 讝"诇 讜讝"诇 讚注讘讚 讙讜讘讛 讘专砖讜转 讛专讘讬诐. 讻诇讜诪专 砖讞驻专 讘专砖讜转 讛专讘讬诐 砖诇讗 讛讬讛 砖讜讛 讗诇讗 诪讚专讜谉 讜讞驻专 诪讻讗谉 讜诪讻讗谉 注讚 砖讛砖讜讛 讗转 专砖讜转 讛专讘讬诐 讜谞注砖讛 转诇 诪注爪诪讜 讜注诇讛 砖诐 砖讜专 讜谞驻诇 讚讛讻讗 诇讬讻讗 讛讘诇 讗诇讗 讞讘讜讟 讚讗诇讬讘讗 讚专讘 诪讬驻讟专 讜讗诇讬讘讗 讚砖诪讜讗诇 诪讞讬讬讘 讜讚讜拽讗 砖谞注砖讛 讛转诇 诪讗诇讬讜 讻诪讜 砖驻讬专砖转讬 砖讗讬谉 讛讙讘讛讛 讛诪注砖讛 讬讚讬讜 讗诇讗 诪讗讬诇讬讛 讛讜讗 讚驻讜讟专 讘讬讛 专讘 讗讘诇 讗诐 讛讘讬讗 注驻专 讜注砖讛 转诇 讘专砖讜转 讛专讘讬诐 讜谞转拽诇 讘讜 讜谞讬砖讜祝 讘拽专拽注 注讜诇诐 讚诪讞讬讬讘 砖讛专讬 讛讜讗 转讜诇讚讜转 讘讜专 讻讬讜谉 砖讛讚讘专 砖谞讬讝拽 讘讜 讛讜讗 诪注砖讛 讬讚讬讜. 注"讻.


讜谞驻诇 讻诇 讚讛讜. 诪砖诪注 讘讬谉 注诇 驻谞讬讜 讚讗讬讻讗 讛讘诇讗 讘讬谉 诪讙讘讜 讚诇讬讻讗 讗诇讗 讞讘讟讗. 讜讛讜讗 砖谞驻诇 诇驻谞讬 讛转拽诇讛 讗讘诇 谞驻诇 诇讗讞专讬 讛转拽诇讛 讻讙讜谉 砖谞转拽诇 讘讘讜专 讜谞驻诇 诇讗讞讜专讬 讛讘讜专 驻讟讜专 讚讜讚讗讬 诇讗 诪砖诪注 讛讻讬 讜谞驻诇 讜讻讬讜谉 讚诇讗 诪砖诪注 讛讻讬 诪讚讬谞讗 驻讟讜专 讚讛讜讛 诇讬讛 讙专诪讗 讘谞讬讝拽讬谉 讘注诇诪讗 讜讗祝 注诇 讙讘 讚讛讜讗 驻讜砖注 讙诪讜专 讙讘讛. 讜讛讻讬 讗诪专讬谞谉 诇拽诪谉 讘讛讚讬讗 诇砖诪讜讗诇 讚讛讬讻讗 讚谞转拽诇 讘讘讜专 讜谞驻诇 诇讗讞讜专讬 讛讘讜专 驻讟讜专. 讛专讗"讛 讝"诇.


诇讗讬转讜讬讬 讞专讬爪讬谉 讜谞注讬爪讬谉. 拽砖讛 诇讬 诇讬诪讗 诇讗讬转讜讬讬 砖讬讞 讜诪注专讛 讞专讬爪讬谉 讜谞注讬爪讬谉 讚谞拽讟 讚讛讗 讻诇讛讜 诪讘讜专 谞驻拽讬. 讜砖诪讗 讬砖 诇讜诪专 诪砖讜诐 讚砖讬讞 讜诪注专讛 讚诪讜 讘讛讘诇讗 诇讘讜专 讟驻讬 诪讞专讬爪讬谉 讜谞注讬爪讬谉 讻讚拽讗诪专 诇拽诪谉 讘住诪讜讱 诇讛讻讬 谞拽讟 讞专讬爪讬谉 讜谞注讬爪讬谉 讜讻讜'. 砖讬讟讛.


转谞讗 讜讛讚专 诪驻专砖. 讗祝 注诇 驻讬 砖讛讜讗 诪驻专砖 讜讛讚专 转谞讬 讗讬谉 诇讞讜砖. 讜诇驻讬专讜砖 专砖"讬 讝"诇 诇讗 拽砖讬讗 诪讬讚讬 转谞讬 讜讛讚专 诪驻专砖 诪讛讬讻讗 谞驻拽讗. 转讜住驻讜转 砖讗谞抓.


爪专讬讻讬 讚讗讬 转谞讗 讘讜专 讜讻讜'. 讜讗"转 转讬谞讞 诇专讘 讗诇讗 诇砖诪讜讗诇 讚诪讬讞讬讬讘 诪砖讜诐 讞讘讟讗 诇诪讛 诇讬 诇诪转谞讬 讻诇 讛谞讬. 讬砖 诇讜诪专 讚讗讬爪讟专讬讱 诇诪诇讗 住讜驻讙讬谉 砖诇 爪诪专. 讛专砖讘"讗 讝"诇.
讜讛专讗"讛 讝"诇 转讬专抓 讚讘砖诇诪讗 诇砖诪讜讗诇 讗驻砖专 诇讜诪专 讚讛谞讬 讻诇讛讜 讚拽转谞讬 诪砖讜诐 讚讻讬讜谉 讚转讜 诇讬讻讗 讜讚讗讬 砖诪注讬谞谉 讚讗祝 讻诇 讚拽转谞讬 诇讗转讜讬讬 讙讜讘讛 讚讗诇讜 诪讬诇讬 讗讞专讬谞讬 诇讬讻讗 讚讛讗 转谞讗 诇讻诇讛讜 讘讛讚讬讗 讗诇讗 诇专讘 诇驻专讜砖讬 讛谞讬 讻诇讛讜 诇诪讛 诇讬 爪专讬讻讗. 注"讻.
讜讝讛 诇砖讜谉 转诇诪讬讚 讛专"驻 讝"诇 谞专讗讛 诇诪讜专讬 专讘讬 砖讬讞讬讛 讚诇讗 砖讬讬讱 诇诪驻专讱 诇砖诪讜讗诇 诪砖讜诐 讚讗讬转 诇讬讛 讚讗祝 讻诇 诇讗转讜讬讬 讙讜讘讛 讜诇讗 诇讞专讬爪讬谉 讜谞注讬爪讬谉 讜讗诐 讻谉 讗讬谞讱 讗转讜 诪讘讜专 讘诇讗 讘谞讬谉 讗讘 讻讬讜谉 讚砖讬讬讱 讞讘讟 讻诪讜 讘讘讜专 讜讗诐 讻谉 讗讬讻讗 诇诪讬诪专 讚讻讬讜谉 讚诇讗 转谞谞讛讜 诇砖诐 讬诇驻讜转讗 讛讜讛 谞讬讞讗 诇驻专砖 讻诇 注谞讬谞讬 讞驻讬专讜转 讗讘诇 诇专讘 驻专讬讱 砖驻讬专 诪砖讜诐 讚讗讬转 诇讬讛 讗祝 讻诇 诇讗讬转讜讬讬 讞专讬爪讬谉 讜谞注讬爪讬谉 讜讗诐 讻谉 诇讗 讛讜讛 诇讬讛 诇诪转谞讬 讻诇讛讜 讚讻讬讜谉 讚讞讚 诪讘谞讬谉 讗讘 讚讘讜专 讛讜讗 讛讚讬谉 讗讬谞讱 讗讬 诇讬讻讗 讟注诐 诇讞诇拽 讚驻砖讬讟讗 诇讬讛 讚转谞谞讛讜 讻诇讛讜 诇讗砖诪讜注讬谞谉 讚讻诇讛讜 讗转讜 诪讘谞讬谉 讗讘 讚讘讜专. 注"讻.
讜讛专讗讘"讚 讝"诇 讻转讘 讜讝"诇 拽砖讛 诇讬 转讬谞讞 诇讚注转 专讘 讗诇讗 诇砖诪讜讗诇 诇诪讗讬 讗讬爪讟专讬讻讬 讚讗讬 谞驻诇 注诇 讗驻讬讛 讛讗 讗讬讻讗 讛讘诇讗 讜讞讘讟讗 讜讗讬 谞驻诇 注诇 讗讞讜专讬讛 讞讘讟讗 诪讬讛转 讗讬讻讗 讜诇讙讘讬 讞讘讟讗 讻诇讛讜 讻讬 讛讚讚讬 谞讬谞讛讜. 讜谞专讗讛 诇讬 砖讗讬谉 讞讘讟 诪讬转讛 讻砖讛讜讗 谞讜驻诇 注诇 驻谞讬讜 诪驻谞讬 讞诇诇讜 砖诇 讻专住. 讜注讜讚 讬讚讬讜 讜专讙诇讬讜 诪讙讬谞讜转 注诇讬讜 砖讗讬谉 讻专住讜 谞讘拽注 讙诐 讛砖讚专讛 讗讬谞讛 谞砖讘专转 讘谞驻讬诇讛 讝讜. 讜诇拽诪谉 讘砖诪注转讗 诪讜讻讞讗 诪讬诇转讗 讘诪讬诇转讗 讚专讘 谞讞诪谉 讛讬诇讻讱 讻砖讛讜讗 谞讜驻诇 注诇 驻谞讬讜 讗讬谞讜 诪转 讗诇讗 诪讛讘诇讗 讜诇讛讻讬 爪专讬讻讬 讻诇讛讜 讗祝 诇砖诪讜讗诇. 讗讬 谞诪讬 讻讙讜谉 讚诪诇讗 住驻讜讙讬谉 讚诇讬转 讘讛讜 讞讘讟讗 讜讻讬 诪讗讬转 讘讛讘诇讗 诪讗讬转. 注"讻.


讚讗讬 转谞讗 讘讜专 讛讜讛 讗诪讬谞讗 讘讜专 讛讜讗 讚讗讬转 讘讬讛 讛讘诇讗 诪砖讜诐 讚讻专讬讻讛 驻讬专讜砖 诪砖讜诐 注讬讙讜诇 讗讘诇 砖讬讞 讚讗专讜讱 讜讻讜'. 讛专讗"讛 讝"诇.


诪讗讬 讟注诪讗 诇讗 诇讗讜 诪砖讜诐 讚诇讬转 讘讬讛 讞讘讟讗. 讜拽住"讚 讚诪拽砖讛 讚讘讞讘讟讗 讗诪专讬谞谉 讗讬谉 讞讘讟 诇诪讬转讛 讗讘诇 讬砖 讞讘讟讗 讜讻讜' 讚讜讚讗讬 讞讘讟 讻诇 讚讛讜 讗讬讻讗 讗讘诇 讘讛讘诇讗 诇讗 砖讬讬讱 讚驻讞讜转 诪注砖专讛 讗讬谉 讛讘诇 讻诇诇. 讜讗讛讚专 诇讬讛 讚讗祝 讘讛讘诇 讗讜诪专 讻谉 讚讗讬谉 讛讘诇 诇诪讬转讛 讗讘诇 讬砖 讛讘诇 诇谞讬讝拽讬谉. 讻讱 谞专讗讛 诇讬. 讜讻谉 诪爪讗转讬 诇专讘讬谞讜 讞谞谞讗诇 讝"诇 驻讬专讜砖 讝讛. 讜诇驻讬 驻讬专讜砖 讝讛 讗驻砖专 诇讜诪专 讚诇讗 诪拽砖讛 讗诇讗 诇专讘 讚讗诪专 讜讻讜' 讜讛讬诇讻讱 讘驻讞讜转 诪注砖专讛 诇谞讝拽讬谉 谞诪讬 诪砖讜诐 讛讘诇 讛讜讗 讜诇讬讻讗. 讗讘诇 诇砖诪讜讗诇 讗讬讻讗 诇诪讬诪专 讚讘注砖专讛 讗讬讻讗 讛讘诇 讜讞讘讟 讜讗驻讬诇讜 诪诇讗 住驻讜讙讬谉 讗讘诇 讘驻讞讜转 讞讘讟 讗讬讻讗 诇谞讝讬拽讬谉 讛讘诇 诇讬讻讗 讜讻讬 讞讬讬讘讛 转讜专讛 讘驻讞讜转 诪注砖专讛 诇谞讝讬拽讬谉 讗讬讻讗 讞讘讟 讜诇讗讜 诪砖讜诐 讛讘诇. 讻谉 谞专讗讛 诇讬. 讗讘诇 专砖"讬 讝"诇 驻讬专砖 讚讛讻讬 拽讗诪专 诇讗讜 诪砖讜诐 讚诇讬转 讘讬讛 讞讘讟 讜讗祝 注诇 讙讘 讚讗讬转 讘讬讛 讛讘诇 驻讟讜专 讜拽砖讬讗 诇转专讜讜讬讬讛讜. 讜诇讗 谞讛讬专讗 讚注诇 讻专讞讱 诪讛 讚讗拽砖讬谞谉 讘住讜祝 讗讬 讛讻讬 讗诐 讛讜讝拽 讘讜 讞讬讬讘 讜讻讜' 诇专讘 讘诇讞讜讚 讛讜讗 讚诪拽砖讛 讚讗讬 诇砖诪讜讗诇 讛讗 讗讬转 诇讬讛 诪讬讛讗 讞讘讟讗 诇谞讝讬拽讬谉 讜讗讬 讗驻砖专 讚诪注讬拽专讗 讗拽砖讬谞谉 诇转专讜讜讬讬讛讜 讜诇讘住讜祝 诇讗 诪拽砖讛 讗诇讗 诇专讘 讜诇讗 拽讗 诪驻专砖. 讜诇驻讬讻讱 谞专讗讛 诇讬 诪讛 砖驻讬专砖转讬 讚诇专讘 讘诇讞讜讚 拽讗 诪拽砖讛 讗祝 诪注讬拽专讗. 讜讗讞专讬诐 驻讬专砖讜 讗驻讬诇讜 诇驻讬专讜砖 讝讛 砖讗讬谞讜 诪拽砖讛 讗诇讗 诇专讘 讚诇砖诪讜讗诇 讗讬讻讗 诇讗讜拽诪讬讛 讻砖专讞讘讛 讬讜转专 注诇 注讜诪拽讛 讚诇讬讻讗 讛讘诇讗 讜诪砖讜诐 讚诇讬讻讗 讞讘讟讗 诇诪讬转讛 驻讟讜专 诪诪讬转讛 讜讞讬讬讘 讘谞讝拽讬谉. 讜讗讛讚专 诇讬讛 讘砖注诪拽讛 讬转专 注诇 专讞讘讛 讜讬砖 讛讘诇 诇谞讝讬拽讬谉 讜讗讬谉 讛讘诇 诇诪讬转讛. 讜讗谞讬 转诪讬讛讛 诇驻讬 驻讬专讜砖 讛诪拽砖讛 讛讬讛 住讘专 讚讘讜专 砖讞讬讬讘讛 转讜专讛 诇讞讘讟讜 讜诇讗 诇讛讘诇讜 讜讛诇讗 讘讜专 住转诐 讗诪专 专讞诪谞讗 讜讗驻讬诇讜 诪诇讗 住驻讜讙讬谉 讘诪砖诪注 讜讻诪讜 砖讗诪专讜 讛转讜专讛 讛注讬讚讛 注诇 讻诇讬 讞专住 讜讗驻讬诇讜 诪诇讗 讞专讚诇 讻诇讜诪专 诪讚讻转讬讘 住转诐 讻诇 讗砖专 讬驻讜诇 诪讛诐 讗诇 转讜讻讜. 讜讻谉 驻讬专砖 专讘讬谞讜 讞谞谞讗诇. 讜注讜讚 讻诇 讚讘专讬讛诐 诇诪讛 诇讬 讚转谞讬 讘诪转谞讬转讬谉 讻诇 讛谞讬. 讗讘诇 诇驻讬 诪讛 砖驻讬专砖转讬 谞讬讞讗 讚讻讜诇讬 注诇诪讗 诪讜讚讜 砖讛转讜专讛 讞讬讬讘讛 讗驻讬诇讜 注诇 讛讘诇讜 讛讬讻讗 讚讗讬转讬讛. 讜讬砖 诇转专抓 诇驻讬 驻讬专讜砖诐 讚讻讬讜谉 讚诇讗 拽讗讬 诇讗 讚讬讬拽讬谞谉 讘讛 讻讜诇讬 讛讗讬 讜讛讬讛 讬讻讜诇 诇讛拽砖讜转 讜诇讬讟注诪讬讱 讜诇讗 拽讗诪专. 讛讚砖讘"讗 讝"诇.
讜讝讛 诇砖讜谉 转诇诪讬讚 讛专"驻 讝"诇 诇讗讜 诪砖讜诐 讚诇讬转 讘讬讛 讞讘讟讗. 驻讬专砖 专"砖 讗讘诇 讛讘诇讗 讗讬转 讘讬讛 讜拽砖讬讗 讘讬谉 诇专讘 讘讬谉 诇砖诪讜讗诇. 讜讚讜讞拽 讛讜讗 讚讻诇讛讜 驻讬专讻讜转 诪砖诪注 讚拽讬讬诪讬 诇诪驻专讱 诇专讘 讚讜诪讬讗 讚拽讜砖讬讗 拽诪讬讬转讗. 讜注讜讚 讚讘住诪讜讱 诪讜讻讞 讚讟驻讬 砖讬讬讱 诇讛讬讜转 讘讜 讞讘讟 讬讜转专 诪讛讘诇 讜讗诐 讻谉 讛讜讬 住讘专讗 讛驻讜讻讛. 诇讻讱 谞专讗讛 讚诇专讘 讚讜拽讗 驻专讬讱 讜讛讻讬 拽讗诪专 讚诇讬转 诇讬讛 讗祝 讞讘讟 讜讻诇 砖讻谉 砖讗讬谉 讘讜 讛讘诇 讜诪砖诪注 讛讗 讗讬转 讘讬讛 讞讘讟 讞讬讬讘 讗驻讬诇讜 诇讬转 讘讬讛 讛讘诇讗. 讜诪砖谞讬 诇讗 讚诇讬转 讘讬讛 讛讘诇讗 讗驻讬诇讜 讗讬转 讘讬讛 讞讘讟讗 讜讛砖转讗 转讬讚讜拽 诪讬谞讛 讛讗 讗讬转 讘讬讛 讛讘诇讗 诪讞讬讬讘. 讗讬 讛讻讬 讛讜讝拽 讗诪讗讬 讞讬讬讘 讚住诇拽讗 讚注转讬讛 讻讬讜谉 讚诇讬转 讘讬讛 讛讘诇讗 砖讬注讜专 诇诪讬转讛 诇讬转 讘讬讛 谞诪讬 砖讬注讜专 诇谞讝拽讬谉. 讜讗"转 讗诐 讻谉 转讬拽砖讬 诇讬讛 谞诪讬 讗诐 讻谉 讛讜讬 讟注诪讗 诪砖讜诐 讚诇讬转 讘讬讛 讞讘讟讗 讛讜讝拽 讗诪讗讬 讞讬讬讘 讻讬讜谉 讚拽住"讚 讚讛讬讻讗 讚诇讬转 讘讬讛 砖讬注讜专 诪讬转讛 诇讬转 讘讬讛 谞诪讬 砖讬注讜专 诇谞讝拽讬谉 讜诪讗讬 讗讬 讗诪专转 讘砖诇诪讗 砖讬讬讱 讛讻讗 讚诪砖诪注 讚讗讬 讛讜讛 讟注诪讗 诪砖讜诐 讚诇讬转 讘讬讛 讞讘讟讗 诇讗 拽砖讛 诪讬讚讬. 讜讬砖 诇讜诪专 讚讜讚讗讬 诇注谞讬谉 讞讘讟 砖讬讬讱 砖驻讬专 诇讜诪专 讚讗讬谉 讞讘讟 诇诪讬转讛 讜讬砖 讞讘讟 诇谞讝拽讬谉 讗讘诇 诇注谞讬谉 讛讘诇 讛讬讛 住讘讜专 讚讗诐 讬砖 讛讘诇 诇诪讬转讛 讬砖 讛讘诇讗 诇谞讝拽讬谉 讜讗诐 讗讬谉 讛讘诇 诇诪讬转讛 诇谞讝拽讬谉 谞诪讬 讗讬谉 讛讘诇 讜讝讛 专讗讬讛 诇诪讛 砖驻讬专砖谞讜 诇注讬诇 讚诇讬讻讗 诇诪讬诪专 讚讗讬转 讘讬讛 讛讘诇讗 讜诇讬转 讘讬讛 讞讘讟讗 讚讛讻讗 诪砖诪注 砖讛讬讛 住讘讜专 讗讬驻讻讗. 讜拽爪转 拽砖讛 诪注讬拽专讗 讚住诇拽讗 讚注转讬讛 讚诇讬转 讘讬讛 讗祝 讞讘讟讗 诪谞讗 诇讬讛 诇诪讬讚拽 讛讗 讗讬转 讘讬讛 讞讘讟讗 诪讬讞讬讬讘 讗讬诪讗 讛讗 讗讬转 讘讬讛 讛讘诇讗 诪讞讬讬讘 讻专讘讬. 讜讗讜诪专 诪讜专讬 砖讬讞讬讛 讚住诪讬讱 讗住讬驻讗 讚讗诐 讛讜讝拽 讘讜 讞讬讬讘 讚住讘讬专讗 诇讬讛 诇诪拽砖讛 讚诪讞诪转 讛讞讘讟 讚讜拽讗 讞讬讬讘 讻讚驻讬专砖 专砖"讬 讜讗诐 讻谉 讚讜诪讬讗 讚讛讻讬 讛讜讗 讚驻讟专 讘专讬砖讗 诪诪讬转讛 讜讛讬讬谞讜 讻讗讬诇讜 驻讬专砖 讘讛讚讬讗 讟注诐 诪砖讜诐 讚诇讬转 讘讬讛 讞讘讟讗 诇诪讬转讛 讚讗诐 讻谉 转讬讚讜拽 诪讬谞讛 讛讗 讗讬转 讘讬讛 讞讘讟讗 诪讞讬讬讘 讘诇讗 讛讘诇. 注"讻.
讜讝讛 诇砖讜谉 讛专讗讘"讚 讝"诇 转谞谉 讛讬讜 驻讞讜转讬谉 驻讞讜转 诪注砖专讛 讟驻讞讬诐 讜诪转 驻讟讜专 诪讗讬 诇讗讜 讚谞驻诇 注诇 讗讞专讬讜 讜诪转 讘讞讘讟讗 讜讗驻讬诇讜 讛讻讬 讗诐 讛讜讝拽 讘讜 讞讬讬讘. 讗讬 谞诪讬 讚讗讬 讛讜讛 注砖专讛 讞讬讬讘 诇讗 讚谞驻诇 注诇 讗驻讬讛 讜诪讬转 讘讛讘诇讗 讜诇讬转 讘讬讛 讛讘诇讗 诇诪讬转讛. 讗讬 讛讻讬 讗诐 讛讜讝拽 讘讜 讞讬讬讘 讜讻讬 讬砖 讛讘诇讗 诇讞诇拽 讘讬谉 诪讬转讛 诇谞讝拽讬谉 讗诪专 诇讬讛 讗讬谉 讬砖 讛讘诇 诇谞讝拽讬谉 讜讗讬谉 讘讛诐 讛讘诇 诇诪讬转讛. 注"讻.


讗诐 砖讛转讛 诪注转 诇注转 讜讻讜'. 讻转讜讘 讘转讜住驻讜转 讜诪转讜讱 讛诇讻讜转 讙讚讜诇讜转 诪砖诪注 讚讘注讬讗 讘讚讬拽讛 讜讻讜'. 讜诇讗 讬讚注谞讗 诪讬 讚讞拽谉 诇讛讘讬讗 诪讛诇讻讜转 讙讚讜诇讜转 讚讘讛讚讬讗 讗讬转讗 讘驻专拽 讗诇讜 讟专驻讜转 讙讘讬 砖讛转讛 诪注转 诇注转 讜讗诪专讬谞谉 注诇讛 讘讙诪专讗 诪砖讜诐 专讘讬 讗诇讬注讝专 讘谉 讗谞讟讬讙谞讜住 讗诪专讜 爪专讬讻讛 讘讚讬拽讛 讜讘讘讬爪讛 诪讬讬转讬 诇讛 讘驻专拽 讛诪讘讬讗. 转诇诪讬讚 讛专"驻 讝"诇.


讗诇诪讗 拽住讘专 专讘 谞讞诪谉 讬砖 讞讘讟 讜讻讜'. 谞专讗讛 诇讬 讚讗驻讬诇讜 诇诪讬转讛 拽讗诪专 讚讗讬 诇谞讝拽讬谉 讘诇讘讚 讜诇讗 诇诪讬转讛 诇诪讛 讞砖 诇讛 诪砖讜诐 讟专驻讛 讚讛讗 讟专驻讛 讗讬谞讛 讞讬讛. 讜诇讬讻讗 诇诪讬诪专 讚诇讙讘讬 讗讬住讜专讗 讚讗讜专讬讬转讗 讞砖 诇诪讬注讜讟 讛诪爪讜讬 诪讛 砖讗讬谉 讻谉 诇注谞讬谉 转砖诇讜诪讬谉 讚讗诐 讻谉 诪讛 讛拽砖讛 诇讜 专讘讗 诪诪转谞讬转讬谉 讚谞讝讬拽讬谉 讜讗讬讛讜 谞诪讬 谞讚讬 诪讟注诪讗 讚讞讘讟 讜讗讜拽讬 讘讟注诪讗 讚讛讘诇讗 讗诇讗 讜讚讗讬 讻讚讗诪专谉. 讜专讘 谞讞诪谉 讻专讘 住讘讬专讗 诇讬讛 诇讛讗讬 诇讬砖谞讗 讜诇注谞讬谉 谞讝讬拽讬谉 驻讟讜专 讗祝 注诇 讙讘 讚讗讬转 讘讬讛 讞讘讟 诇诪讬转讛 诪砖讜诐 讚拽专拽注 注讜诇诐 讛讝讬拽转讜. 讜诇驻讬 讝讛 讗诐 讛驻拽讬专 专砖讜转讜 讜诇讗 讘讜专讜 讞讬讬讘 诇专讘 讻砖诪转 讗驻讬诇讜 讘驻讞讜转 诪注砖专讛 讚拽专拽注讜 讛诪讬转转讜. 讜讛讗讬 诇讬砖谞讗 诇讗 拽讗讬 讗诇讗 诇讬砖谞讗 讘转专讗 讚住诪专 讚诪讻专住讗 讚转讜专讗 讜注讚 讗专注讗 讗专讘注讛 讟驻讞讬诐. 讜讛转讬诪讛 诪谉 讛专讘 讗诇驻住讬 讝"诇 砖讛讘讬讗 讘讛诇讻讜转 讛诇砖讜谉 讛专讗砖讜谉 讜诇讗 讛讗讞专讜谉 讜讻讘专 讻转讘转讬讛 讘驻专拽 讗诇讜 讟专驻讜转. 讜诇驻讬 讚讘专讬 讛专讘 讝"诇 砖驻住拽 讻专讘 讗诐 讻谉 讬讞讬讬讘 讘讘讜专 讗驻讬诇讜 讘驻讞讜转 诪注砖专讛 讻诪讜 砖讗诪专转讬. 讜转讬诪讛 讛讜讗 讚讗诐 讻谉 讻砖驻讟专讜 讘诪砖谞转谞讜 讘驻讞讜转 诪注砖专讛 讛讬讛 诇讛诐 诇讞诇拽 讘讬谉 讘讜专 诇讘讜专 讘专砖讜转 讛专讘讬诐 诇专讘. 讜注讜讚 讚讜讚讗讬 诪砖诪注 讚讗驻讬诇讜 诇专讘 讘讘讜专 讗讬谞讜 讞讬讬讘 注诇 讛诪讬转讛 讘驻讞讜转 诪注砖专讛 诪讚讗诪专讬谞谉 诇拽诪谉 讗诪专 专讘 讞住讚讗 诪讜讚讛 专讘 讘讘讜专讜 诪诪讛 谞驻砖讱 讗诐 讛讘诇讗 拽讟诇讬讛 讛讘诇讗 讚讬诇讱 拽讟诇讬讛 讗讬 讞讘讟讗 拽讟诇讬讛 讞讘讟讗 讚讬诇讱 拽讟诇讬讛 讜讗诐 讗讬转讗 诇诪讛 诇讬 诪讛 谞驻砖讱 讛讗 讜讚讗讬 讞讘讟讗 拽讟诇讬讛. 讜注讜讚 讚讘讘讜专 驻讞讜转 诪注砖专讛 讗讬谉 讛讘诇 诇诪讬转讛 讜讗诐 讬砖 讞讘讟 诇诪讬转讛 讛讗 诇讬讻讗 诪诪讛 谞驻砖讱 讜讗驻讬诇讜 讛讻讬 讞讬讬讘. 讗诇讗 讜讚讗讬 诪砖诪注 讚诇讬转讗 讻诇诇 讜讚讘专讬 讛专讘 爪专讬讱 注讬讜谉. 讛专砖讘"讗 讝"诇.


讜讝讛 诇砖讜谉 讛专讗讘"讚 讝"诇 讗讬转讬讘讬讛 专讘讗 诇专讘 谞讛诪谉 讛讬讜 驻讞讜转讬谉 诪注砖专讛 讟驻讞讬诐 讜讻讜'. 诪讗讬 诇讗讜 诪讗讞专讬讜 讜诪转 讘讞讘讟讗 讗诇诪讗 讗讬谉 讞讘讟 诪讬转讛 讘驻讞讜转 诪注砖专讛 讟驻讞讬诐. 诇讗 讚诪讬转 诪讛讘诇讗 讚谞驻诇 注诇 讗驻讬讛 讜诇讬讻讗 讛讘诇 诪讬转讛. 诪讬讛讗 砖诪注讬谞谉 讚讛讬讻讗 讚谞驻诇 注诇 讗驻讬讛 诇讬转 讘讬讛 讞讘讟 诪讬转讛 讻诇诇 讚讗讬 讗讬转 讘讬讛 诪讗讬 转讬专讜爪讬讛 讚专讘 谞讞诪谉 讛讗 讗讬转 讘讬讛 讞讘讟 诪讬转讛 讗诇讗 讚讗讬讻讗 诇诪讚讞讬 诇讛讗讬 诪讬诇转讗 讚讗讬讻讗 诇诪讬诪专 讚专讘 谞讞诪谉 讻专讘 住讘讬专讗 诇讬讛 讚讗诪专 讘讜专 砖讞讬讬讘讛 注诇讬讜 转讜专讛 诇讛讘诇讜 讜讻讜' 讜讗祝 注诇 讙讘 讚讗讬讻讗 讞讘讟 讘谞驻讬诇转讜 注诇 驻谞讬讜 诪讬讬专讬 讘讘讜专 诪诇讗 住驻讜讙讬谉 讚诇讬讻讗 讞讘讟讗. 讛"专 讬爪讞拽 讝"诇 讛驻诇讬讗 讚讘专讬讜 讘讻讗谉 砖住转诐 讻讚讘专讬 专讘 谞讞诪谉 讛专讗砖讜谞讬诐 讚讬砖 讛讘讟 讘驻讞讜转 诪注砖专讛. 讜转诪讛讜 注诇讬讜 专讘讬诐 注讚 砖讞讝专讜 讞讜诇拽讬诐 注诇讬讜 讜讻诪注讟 砖讞砖讘讜讛讜 砖讜讙讙. 讜讗谞讬 注讬讬谞转讬 讜讞砖讘转讬 诪讗讚 讘讚讘专讬诐 诇讛注诪讬讚 讚讘专讬讜 讻讬 讗讬讱 讬转讻谉 讚讗讚诐 讞砖讜讘 讻诪讜讛讜 讗讬讱 讬讟注讛 讘讚讘专 驻砖讜讟 讻讝讛 诪讘诇讬 讟注诐 讜专讗讬转讬 讻讬 讬砖 诇讛注诪讬讚 讚讘专讬讜 讜诇砖谞讬 讚讘专讬诐 讻转讘 讚讘专讬 专讘 谞讞诪谉 讛专讗砖讜谞讬诐. 讛讗讞讚 讻讗讜转讜 讟注诐 砖驻讬专砖 讘讙诪专讗 讚讗驻讬诇讜 讘砖砖讛 讟驻讞讬诐 讗讬讻讗 讞讘讟 诪讬转讛 讻讙讜谉 讚诇讗 讗讬讙谞讚专 讗讬讙谞讚讜专讬 诇讘讜专 讜诪讻专住讗 讚转讜专讗 诇讗专注讗 讗专讘注讛. 讜讛砖谞讬 诇讛专讗讜转 砖讗祝 注诇 讙讘 砖讗讬谉 讞讘讟 诪讬转讛 讘驻讞讜转 诪注砖专讛 讛讬讻讗 讚讗讬讙谞讚专 讗讬讙谞讚讜专讬 诪讻诇 诪拽讜诐 讞讘讟 诇谞讝拽讬谉 讗讬讻讗 讛讬诇讻讱 诇注谞讬谉 讟专驻讛 讗祝 注诇 讙讘 讚专讬住讜拽 讗讘专讬诐 诇讬讻讗 讞砖砖 讟专驻讜转 讗讞专 讗讬讻讗 讜讘注讬讗 讘讚讬拽讛 砖诪讗 谞砖讘专讛 讛砖讚专讛 讜讞讜讟 砖诇讛 讗讜 砖诪讗 谞讞讘讟讛 讙诇讙诇转讜 讗讜 砖诪讗 谞砖讘专讛 专讙诇讜 诇诪注诇讛 诪谉 讛讗专讻讜讘讛 讜讻讬讜爪讗 讘讗诇讜 讙诐 诇注谞讬谉 转砖诇讜诪讬谉 讗诐 讬讗专注 讘讛 讟专驻讜转 讻讝讛 诪讞诪转 谞驻讬诇讛 讞讜抓 诪讚诪讬 诪讬转讛 讚诪讛 诇讬 谞砖讘专讛 专讙诇讜 诇诪讟讛 诪谉 讛讗专讻讜讘讛 讗讜 诇诪注诇讛 诪谉 讛讗专讻讜讘讛 讜诇讗 砖谞讜 讞讻诪讬诐 诪讬转讛 讘讘讜专 讘驻讞讜转. (谞诪爪讗 讞住专 砖讗专 诇砖讜谉 讛专讗讘"讚 讝"诇 讜注讜讚 诇讛诇谉 讻诪讜 砖谞讬 注诇讬谉).
讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝"诇 谞驻讬诇讛 讝讜 讗讬谉 讞讜砖砖讬谉 诇讛 讗诇讗 讗诐 讻谉 讛讬讗 诪诪拽讜诐 讙讘讜讛 注砖专讛 讟驻讞讬诐 讜诪讻诇 诪拽讜诐 诪讻专住讛 注讚 讻驻讜转 专讙诇讬讛 讗谞讜 讞讜砖讘讬谉 讗专讘注讛 讟驻讞讬诐 讜讻诇 砖谞驻诇讛 讘诪拽讜诐 讛注诪讜拽 砖砖讛 讟驻讞讬诐 注诇 讚专讻讬诐 讗诇讜. 讜讬砖 诪讞诪讬专讬谉 诇注谞讬谉 讟专驻讜转 讗祝 讘驻讞讜转 诪讻讗谉 讜讗讬谉 讚讘专讬讛诐 谞专讗讬谉. 讜讗祝 诇注谞讬谉 转砖诇讜诪讬谉 讞讬讬讘 讘讛 讘注诇 讛讘讜专 讜诇讗 讗诪专讜 讘诪砖谞转谞讜 注砖专讛 讘注讜诪拽 讛讘讜专 讗诇讗 讻砖谞驻诇 讚专讱 讙讜驻讜 讜诇讗 讚专讱 专讙诇讬讜 讜讗诐 讛驻讬诇讜 讗讞专 讘讻讞 讗讬谉 爪专讬讱 诇砖讬注讜专 注砖专讛 诇讗 注谞讬谉 讟专驻讜转 讜诇讗 诇注谞讬谉 讞讬讜讘 讛诪驻讬诇. 讜诪讻诇 诪拽讜诐 诇注谞讬谉 讛讘诇讗 讗诐 讛讬讜 砖诐 住驻讜讙讬谉 砖诇 爪诪专 讗讬谉 诪讛 砖诪讻专住讛 注讚 讻祝 专讙诇讬讛 谞讻谞住 讘讞砖讘讜谉 讜讻诇 砖讗讬谉 砖诐 注讜诪拽 注砖专讛 驻讟讜专. 讙讚讜诇讬 讛驻讜住拽讬诐 讬专讗讛 砖驻住拽讜 砖讬砖 讞讘讟 讘驻讞讜转 诪注砖专讛. 讜讗讬谉 讝讛 讗诇讗 砖拽爪专讜 讻诇讜诪专 讬砖 讞讘讟 讘驻讞讜转 诪注砖专讛 砖诇 注讜诪拽 讛讘讜专 讻诇 砖讬砖 诪讻专住 讛砖讜专 注讚 拽专拽注讬转 讛讘讜专 注砖专讛 讟驻讞讬诐. 注"讻.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇讗 诪砖讜诐 讚诇讬转 讘讬讛 讛讘诇讗 讜讻"砖 讚讞讘讟讛 诇讬转 诇讬讛 注讻"诇 讚讜讚讗讬 诇注谞讬谉 讞讬讜讘讗 拽讗诪专 诇注讬诇 砖诪讜讗诇 诇讛讘诇讜 讜讻"砖 诇讞讘讟讜 讗讘诇 讗讬 讗讬讻讗 讻诇诇 讛讘诇 讗讜 讞讘讟 讛讜讬 住讘专转 讛诪拽砖讛 讚讗讬转 讘驻讞讜转 诪讬' 讛讘诇 讜诇讬讻讗 讞讘讟 讜讗"讻 诇讚讘专讬 讛诪转专抓 讚拽讗诪专 讚诇讬转 讘讬讛 讛讘诇讗 讻"砖 讛讜讗 讚诇讬讻讗 讞讘讟讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

驻专拽 砖讜专 砖谞讙讞 讗转 讛驻专讛


讝讻专 砖诇 专讞诇讬诐 谞讝讚诪谉 诇讬 讻讜' 讛讜讗 诪讘讜讗专 讘讞讬讚讜砖讬谞讜 驻专拽 讘' 讚讬讘诪讜转 注"砖:





讞讻诪转 砖诇诪讛

专砖"讬 讘讚"讛 讜讛讚专 诪驻专砖 诪讛讬讻讗 谞驻拽讗 谞"讘 诇讗讜 讚讜拽讗 讚诪住讬驻讗 诇讗 谞驻拽讗 诇谉 诪讬讚讬 讗诇讗 讗讬 诇讗 讛讜讛 住讬驻讗 诇讗 转讜讻诇 诇讜诪专 讘专讬砖讗 讗讞讚 讘讜专 砖讬讞 讻讜' 讚讛讗 讚讜拽讗 讘讜专 讻转讬讘讗 讜讗转讬讗 住讬驻讗 讜转讬专抓 拽专讗 讗"讻 谞讜讻诇 诇讜诪专 讛"讛 砖讬讞 讜诪注专讛 讜讚讜"拽:


讘讚"讛 拽讘讗 讻讜' 讜讬讜专讜讛讜 讗诐 砖讛转讛 讻讜' 讻爪"诇:


转讜住' 讘讚"讛 诇砖诪讜讗诇 讻讜' 讗诇讗 讻砖注砖讛 讻诇 讛转拽诇讛 谞"讘 讻讙讜谉 讛讻讗 砖谞转拽诇 讘讙讜讘讛 讜谞讞讘讟 讘拽专拽注 讜拽"诇:


讘讗"讚 讗注"讙 砖诇讗 注砖讛 讛转拽诇讛 谞"讘 讻讙讜谉 砖讜专 转诐 砖讚讞祝 讞讘讬专讜 诇讘讜专 讚讘讜专 注讘讬讚 讻诇 讛讬讝拽讗 讜拽"诇:





诪讛专"诐 砖讬祝

讙诪' 爪专讬讻讗 讚讗讬 转谞讬 讘讜专 讛"讗 讻讜'. 讗驻砖专 诇讜诪专 [讙诐] 诇砖诪讜讗诇 注讘讬讚 讛讱 爪专讬讻讜转讗 讚讛砖转讗 讚转谞讬 讻讜诇讛讜 讗砖诪注讬' 讚诇讗 转诇讬讗 讘讛讘诇讗 讜拽讜砖讟讗 讛讜讗 讚谞注讬爪讬谉 诇讬转 讘讛讜 讛讘诇讗 [讜讗驻"讛 讞讬讬讘 诪砖讜诐 讞讘讟讛] 讜讗讬 转谞讬 讘讜专 讛"讗 讞讬讜讘讗 诪砖讜诐 讛讘诇讗 讜讘讜专 讗讬转 讘讬讛 讛讘诇讗 讻讜' (讝):


讙诪' 转谞谉 讛讬讜 驻讞讜转讬谉 讻讜'. 讬砖 讻讗谉 诇讜诪专 诪诪"谞 诪拽砖讛 诇专讘 诇讞讜讚讗 讚拽砖讛 诪讻讞 讗"讛 讗诐 讛讜讝拽 讘讜 讞讬讬讘 讻讜' [讚诇讗 砖讬讬讱 专拽 诇专讘 讚诇砖诪讜讗诇 诇注谞讬谉 讞讘讟讛 砖驻讬专 讬讚注 诇讞诇拽 讻诪"砖 讛转讜住' 讘住诪讜讱 注"讗 讘讚"讛 讗诪专讬'. 讗讜] 诪拽砖讛 诇转专讜讬讬讛讜 讻诪"砖 专砖"讬 (讞) 讜注讬讬谉:


讙诪' 讗诇诪讗 拽住讘专 专"谞 讬砖 讞讘讟讛 讻讜'. 讗"诇 讚诇诪讗 诪砖讜诐 讚讻诇 讟驻讞 讚诪讬讗 讻转专讬 讚讬讘砖讛 讻讚讘住诪讜讱 [诪注讘专 诇讚祝 讛住诪讜讱]. 讚讛讬讬谞讜 诇注谞讬谉 讛讘诇讗 讜讻诪"砖 专砖"讬 诪讬讗 诪讜住讬祝 讛讘诇讗 讗讘诇 诇注谞讬谉 专讬住讜拽 讗讘专讬诐 砖讛讜讗 诪讻讞 讞讘讟讗 诪讗讬 诪讜注讬诇 诪讬讗. 讜注讬"诇 讚讛讗 讘讜专 讝' 讜诪讛诐 讙' 讟驻讞讬诐 诪讬讗 诪讘注讬讗 诇讬讛 [诇拽诪谉] 讜讻"砖 讻砖讗讬谉 注诪讜拽 专拽 讜' 讟驻讞讬诐:





专砖"砖

专砖"讬 讚"讛 讚专讱 谞驻讬诇讛 讘注讜诪拽 诪砖诪注. 诇讗 讗转讗 诇讗驻讜拽讬 讙讜讘讛 讜注诇讛 砖诐 讜谞驻诇 诇讗专抓 讚讝讛 讜讚讗讬 诪讬拽专讬 谞驻讬诇讛 讻讚讻转讬讘 讜注砖讬转 诪注拽讛 诇讙讙讱 讻讜' 讻讬 讬驻讜诇 讛谞讜驻诇 讗诇讗 诇讗驻讜拽讬 谞转拽诇 讘讘讜专 讜谞驻诇 讞讜抓 诇讘讜专 讜讻讛讗"谞 砖讘转讜住' 讗讘诇 诪讻诇 诪拽讜诐 拽砖讛 讚诪爪讬谞讜 诇砖讜谉 谞驻讬诇讛 讛专讘讛 讘诪拽专讗 讙诐 讘砖讟讞 讬砖专:





讛讙讛讜转 讬注讘"抓

专砖"讬 (讘诪砖谞讛) 住转诐 讘讜专 注砖专讛 讟驻讞讬诐. 谞"讘 注讬讬谉 住谞讛讚专讬谉 (诪"讛 讗') [讘专砖"讬 讜转讜住壮 砖诐]:





讘谉 讬讛讜讬讚注

诇止讗 讬职住址拽旨值诇 讗指讚指诐 诪值专职砖讈讜旨转讜止 诇执专职砖讈讜旨转 讛指专址讘旨执讬诐 讜讻讜'.. 谞专讗讛 诇讬 讘住"讚 注诇 讚专讱 讛诪讜住专 讜讛讬讗 讬砖 讗讚诐 讞讜讟讗 讘讬谞讜 诇讘讬谉 注爪诪讜 讜诇讗 讬讛讬讛 讙专诪讗 诇讗讞专讬诐 讜讬砖 讞讜讟讗 讜诪讞讟讬讗 讗讞专讬诐 讚讙讜专诐 砖讗讞专讬诐 讬诇诪讚讜 诪诪谞讜 诇讞讟讜讗 讙诐 讛诐 讜讝讛 注谞讬讬谞讜 拽砖讛 讜诪讛 砖讛讜讗 谞注谞砖 讘讞讟讗 讗讞专讬诐 讜讬讝讚诪谉 讛讜讗 注砖讛 转砖讜讘讛 讜驻讬专砖 诪注讘讬专讜转 讜注讚讬讬谉 谞讻谞住 讘讞诇拽讜 注讘讬专讜转 砖诇 讗讞专讬诐 讗砖专 注讜讚诐 讞讜讟讗讬诐 诪住讬讘转讜.
讜讝讛讜 砖谞讗诪专 诇止讗 讬职住址拽旨值诇 讗指讚指诐 诪值专职砖讈讜旨转讜止 诇执专职砖讈讜旨转 讛指专址讘旨执讬诐 驻讬专讜砖 注讜砖讛 注讜谞讜转 讘专砖讜转讜 讜讬讛讬讜 注讜谞讜转讬讜 诪讻砖讜诇 讘专砖讜转 讛专讘讬诐 砖讙诐 讛专讘讬诐 诇讜诪讚讬诐 诇注砖讜转 注讘讬专讜转 讗诇讜 诪诪谞讜 砖讝讛 诪职注只讜指旨转 诇止讗 讬讜旨讻址诇 诇执转职拽止谉 (拽讛诇转 讗, 讟讜) 讻讬 讬转讞讬讬讘 讘诪注砖讛 讗讞专讬诐 讙诐 讻谉.
讜讛讘讬讗 诪址注植砖讉侄讛 讘旨职讗指讚指诐 讗侄讞指讚 砖讈侄讛指讬指讛 诪职住址拽旨值诇 诪值专职砖讈讜旨转讜止 诇执专职砖讈讜旨转 讛指专址讘旨执讬诐 驻讬专讜砖 砖讛讬讛 注讜砖讛 讚讘专讬诐 专注讬诐 砖讙讜专诐 砖讙诐 讗讞专讬诐 讬注砖讜 讻谉 诇讛讻砖诇 讘注讘讬专讜转 讗诇讜 讜讗诪专 诇讜 讞住讬讚 讗讞讚 专值讬拽指讛! 诪执驻旨职谞值讬 诪指讛 讗址转旨指讛 诪职住址拽旨值诇 诪值专职砖讈讜旨转 砖讈侄讗值讬谞指讛旨 砖讈侄诇旨职讱指 诇执专职砖讈讜旨转 砖讈侄诇旨职讱指 驻讬专讜砖 诪讗讞专 砖讗转讛 诪讞讟讬讗 讗转 讛专讘讬诐 讜讙讜专诐 诇讛诐 砖讬注砖讜 注讘讬专讜转 讗讝 讗讞专 讻讱 讘讛讛讜讗 注诇诪讗 转讛讬讛 诪住拽诇 诪专砖讜转 砖讗讬谞讜 砖诇讱 诇专砖讜转 砖诇讱, 讚讛讬讬谞讜 砖转拽讞 注讜谞讜转 诪讞诇拽 讙讛讬谞诐 砖诇 讗讜转诐 讗讞专讬诐 砖讛讜讗 专砖讜转 砖讗讬谞讜 砖诇讱 讜转讘讬讗 讗讜转诐 讛注讜谞讜转 诇专砖讜转 砖诇讱 讚讛讬讬谞讜 讘讞诇拽 讙讬讛谞诐 砖诇讱 讻讚讬 砖转拽讘诇 注诇讬讛诐 注讜谞砖 讘讞诇拽 讙讬讛谞诐 砖诇讱 砖讗转讛 讚专 讘讜?
讜讗诪专 诇职讬指诪执讬诐 谞执爪职专指讱职 诇执诪职讻旨止专 砖讉指讚值讛讜旨 驻讬专讜砖 讗讞专讬 讝讛 讗讜转讜 讗讚诐 砖讚讘专 注诪讜 讗讜转讜 讞住讬讚 诪讜住专 讝讛 注诇 砖讛讬讛 诪讞讟讬讗 讗讞专讬诐 讛讜爪专讱 诇诪讻讜专 砖讚讛讜, 驻讬专讜砖 诪转 讘诇讗 转砖讜讘讛 砖讗讝 砖讚讛讜 砖讛讜讗 讞诇拽讜 讘讙谉 注讚谉 谞讬转谉 诇讗讞专讬诐 讻诪讜 砖讗诪专讜 (讞讙讬讙讛 讟讝:) 讝讻讛 谞讜讟诇 讞诇拽讜 讜讞诇拽 讞讘讬专讜 讘讙谉 注讚谉, 讜谞诪爪讗 砖诪转 讘诇讗 转砖讜讘讛 诪讻专 讞诇拽 讗砖专 讘讙谉 注讚谉 砖讛讬讗 讞指拽址诇 转址旨驻旨讜旨讞执讬谉 拽址讚执旨讬砖执讈讬谉 [砖讚讛 讛转驻讜讞讬诐 讛拽讚讜砖讬诐] 诇讗讞专讬诐 砖讝讻讜 讜讻讬讜谉 砖讬专讚 讗讜转讜 专砖注 诇讞诇拽讜 讗砖专 讘讙讬讛谞诐 讛指讬指讛 诪职讛址诇旨值讱职 讘旨执专职砖讈讜旨转 讛指专址讘旨执讬诐 驻讬专讜砖 讛讬讛 诪讛诇讱 讘讙讬讛谞诐 砖诇 讗讜转诐 讛专讘讬诐 砖讙专诐 诇讛诐 诇讞讟讜讗 讜职谞执讻职砖讈址诇 讘旨职讗讜止转指谉 讗植讘指谞执讬诐 驻讬专讜砖 讛讬讛 谞讬讚讜谉 讜谞讻讜讛 讘讙讬讛谞诐 讘注讘讜专 讗讜转诐 讛注讜谞讜转 砖注砖讜 讛讗讞专讬诐 诪住讬讘转讜 砖讛讜讗 讙专诐 诇讛诐 诇讞讟讜讗 讘讛诐 讜讗讝 讘讛讛讜讗 注诇诪讗 讘讛讬讜转讜 讘讙讬讛谞诐 讛爪讚讬拽 注诇讬讜 讛讚讬谉 讜讗诪专 讬指驻侄讛 讗指诪址专 诇执讬 讗讜止转讜止 讞指住执讬讚 讘讛讛讜讗 注诇诪讗 讚讗转讬谞讗 诪讬谞讬讛 诪执驻旨职谞值讬 诪指讛 讗址转旨指讛 诪职住址拽旨值诇 诪值专职砖讈讜旨转 砖讈侄讗值讬谞指讛旨 砖讈侄诇旨职讱指, 诇执专职砖讈讜旨转 砖讈侄诇旨职讱指.



专值讬拽指讛, 诪执驻旨职谞值讬 诪指讛 讗址转旨指讛 诪职住址拽旨值诇 诪值专职砖讈讜旨转 砖讈侄讗值讬谞指讛旨 砖讈侄诇旨职讱指, 诇执专职砖讈讜旨转 砖讈侄诇旨职讱指. 讛讗 讚拽专讗讜 '专值讬拽指讛' 谞专讗讛 讚专诪讝 诇讜 讛讟注诐 讗讬讱 讗讜诪专 诇讜 砖诪住拽诇 诪专砖讜转 砖讗讬谞讛 砖诇讱 讜讘讗诪转 讛讬讗 砖诇讜 注转讛 诇讻讱 讗诪专 诇讜 专值讬拽指讛 讻诇讜诪专 讬讘讗 讬讜诐 砖转讛讬讛 专讬拽谉 诪谉 诪诪讜谉 砖诇讱 讜转爪讟专讱 诇诪讻讜专 讝讗转 讛砖讚讛 讜谞诪爪讗转 讝讜 讗讬谞讛 砖诇讱.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诇砖诪讜讗诇 讜讻讜' 讜谞讞讘讟 讘拽专拽注 诪讜讚讛 砖诪讜讗诇. 注讬讬谉 诇注讬诇 讚祝 讻讞 注"讘 转讜住驻讜转 讚"讛 讜谞砖讜祝:





驻谞讬 讬讛讜砖注

